
TE EUANKERIO AE KOREAKI IROUNI 


MATAIO. 


MAKORONA I. 


tiera; ao Taratiera, e karika 


Boriti n araia ana bakatibu Iesu | Torobabera ; 


Kristo, are natin Tawita, are na- 
tin Aberaam. 

9 E karika Itaaka Aberaam; ao 
Itaaka, е karika Iakoba ; ao Ia- 
koba, e karika Iuta ma tarina 
nako; 

3 Ao luta, e karika Bareta ao 
Tara iroun nei Tamara; ao Ba- 
reta, e karika Eterom; ao Ete- 
rom, e karika Aram; 

4 Ao Aram, e karika Amina- 
taba; ao Aminataba, e karika 
Naaton; ao Naaton, e karika Ta- 
remon ; 

5 Ao Taremon, e karika Boota 
iroun nei Rakaba; ao Boota, e 
karika Obeta iroun nei Ruta; ao 
Obeta, e karika lete; 

6 Ao Iete, e karika Tawita are 
te uea; ao Tawita are te uea, e 
karika Toromon irouni bun Uria ; 

7 Ao Toromon, e karika Robo- 
am; ao Roboam, e karika Abia; 
ao Abia, e karika Ata; 

8 Ao Ata, e karika Iotabata ; ao 
Iotabata, e karika Ioram ; ao Io- 
ram, e karika Otia ; 

9 Ao Otia, e karika Ioatam ; ao 
Ioatam, e karika Akata; ao Aka- 
ta, e karika Etekia ; 

10 Ao Etekia, e karika Manate; 
ao Manate, e karika Amon; ao 
Amon, e karika Iotia ; 

11 Ao Iotia, e karika Iekonia 
ma tarina nako, nke a babatiaki 
nako Baburon: 

12 Aoi mwin te uotaki nako Ba- 
buron, ao Iekonia, e karika Tara- 


13 Ao Torobabera, e karika Abi- 
uta; ao Abiuta, e karika Егіз іш; 
aoEriakim, e karika Atora; 

14 Ао Atora, e karika Tatoka ; 
ao Tatoka, e karika Akim; ao 
Akim, e karika Eriuta ; 

15 Ao Eriuta, e karika Ereatara ; 
ao Ereatara, e karika Matan; ao 
Matan, e karika lakoba ; 

16 Ao Iakoba, e karika Ioteba 
are bun nei Maria, are buniaki 
Iesu irouna, are atonaki ba te 
Metia. 

l7 Ma naia aei, roro ni kabane 
mai mwin Aberaam ao tokina 
Tawita tenauni ma a-roro ; ao mai 
mwin Tawita ao tokina te baba- 
tiaki nako Baburon tenauni ma 
a-roro; ao mai mwin te babatia- 
ki nakoBaburon ao tokina Iesu 
tenauni ma a-roro. 

18 * Aio aroni buniakin Iesu 
Kristo; nke e inaki tinana are 
nei Maria nakon Ioteba, nke a 
tuai ni bo, ao e ataki ba e bi- 
koukou iroun te Tamnei are 
Raoiroi. 

19 Ma e atataiaomata Ioteba are 
bana, ao e aki kani kamamaea ni 
kaotia, ma naia are e kani kana- 
koa ni karaba. 

20 Ao nke e ізйоі baikai, ao 
noria, e kaoti ana anera te Atua 
nako ina n te mi, ao e kanai, 
Ioteba, natin Tawita, tai maku 
n anà Maria are bum: ba e riki 
are i nanona iroun te Tamnei are 
Raoiroi. 

3 


MATAIO, II. 


2] Ao ane e na bunia te nati te 
mane, ao ko na atona arana 
ba IESU; ba ane e na kamaiuia 
ana aomata man aia buakaka. 

29 Aoaroko baikai ni kabane, ba 
e na kakoauaki ana taeka te Atua 
iroun te burabeti, hke e kanai, 

23 Noria, ane e na bikoukou 
te kibono, ao e na bunia te nati 
te mane, ao e na atonaki arana 
ba Emanuera, ai aron ae Te Atua 
iroura. 

24 Ao Ioteba, nke e uti ni matu, 
ao e karaoa are e tuana ana ane- 
ra te Atua, ao e ana buna: 

25 Ao e aki bo ma naia hke e 
tuai ni bunia ana karimoa te ma- 
ne: ao e atona arana ba IESU. 


MAKORONA II. 


Ao пке e buniaki Jesu i Bete- 
reem i Iutaia n ana bon Erote are 
te uea, ao noria, a roko aomata 
alka rabakau i lerutarem mai 
mainiku, 

2 Ao a taku, E na teuare bun- 
iaki ba aia uea kain Iutaia? ba 
ti пога ana toitoi i mainiku, 
ao ti nako mai, ba ti na taro- 
mauria. 

3 Ao nke e ono Erote are te 
uea, ao e maku, ao lerutarem ni 
kabanea ma naia. 

4 Ао nke e botia ibona аке a 
kakanato ni kabaneia ma aia tia 
koroboki aomata, ao e titirakinia 
ba e na buniaki ia Kristo. 

5 Ao a taku nako ina, I Bete- 
reem i Iutaia: ba e korobokiaki 
ni kanai iroun te burabeti, 

6 Ao nkoe Betereem ае aban 
Iuta, ko aki manori riki nakoia 
uean Iuta ; ba e na nako mairoum 
te Uea are na kawakinia au ao- 
mata ake Iteraera. 

7 Ao Erote, nke e botia uake a 
rabakau ni karabaia, ao e nenera 
toitoi irouia ba e kaoti ninai. 

8 Ao e kanakoia nako Bete- 

reem, ао e taku, Kam na nako 
ni kabotumakainkami n ukouko- 
rà te tei; ao nkana kam kunea, 
ao kam na tuanai, ba N na nako 
n taromaurla. 

9 Ao nke a ono ana taeka te uea, 
ao a nako; ao noria, e ri moaia 
toitoi are a noria i mainiku, ao e 
nako n tei i aon ikeke e mena iai 
te tei. 

10 Ao nke a nora toitoi, ao a 
bati kimareirei'a. 

11 Ao ñke a rin n te bata, ao a 
nora te merimeri ma nei Maria 
are tinana, ao a bobaraki n ta- 
rómauria: ao a kauki aia ku- 
mete, n anana bai, are te kora, 
ma te ribano, ma te mura. 

12 Ao nke a tuanaki n te mi 
iroun te Atua ba a na'ki oki na- 
kon Erote, ao a okira abaia n te 
kawai teuana. 

13 * Ao nke a nako, ao noria, е 
kaoti ana anera te Atua nakon 
loteba n te mi, ao e taku, Uti, 
ao kaira te merimeri ma tinana 
ni biri nako Aikubita, ao mena 
iai ni karokoai ba N na tuanko : 
ba ane e na ukoukora te meri- 
meri Erote ba e na kamatea. 

14 Ao e uti, ao e kaira te meri- 
meri ma tinana e bon, ao e nako 
Aikubita : 

15 Ao e mena iai ni karokoa 
maten Erote: ba e na kakoaua- 
ki are e atona te Atua iroun te 
burabeti, nke е taku, I wetea 
natu mai Aikubita. 

16 Ao Erote, nke e ataia uake a 
rabakau ba e mamanaki irouia, 
ao e bati un’a, ao e kananako ni 
kamateia ataei ni mane ni kaba- 
neia ake a mena i Betereem, ao 
i aon te aba ni kabanea are i rari- 
kina, akeke kakauoua aia ririki 
ao ake ataei riki, ni kaetia n te 
bon are e neneria irouia uake a 
rabakau. 

17 Ao e kakoauaki lai are ato- 


MATAIO. ІН. 


naki iroun leremia are te bura- 
beti, nke e taku, 

18 E ono te aba te bana 1 Rama, 
are te taniniwenei, ao te tan, ao te 
baebaeti ae bati, ba nei Rakera 
nke e kume n taniri'a natina, ao 
e rawa ni katokaki tanina, ba 
akea natina. 

19 Ao nke e mate Erote, ao no- 
ria, e kaoti ana anera te Atua n 
te mi nakon loteba i Aikubita, 

20 Ao e taku, Uti, ao kaira te 
merimeri ma tinana, n nako aban 
Iteraera: ba a mate ake a ukou- 
kora te merimeri ba a na ka- 
matea. 

21 Ao naia e uti, ao e kaira te 
merimeri ma tinana, n nako aban 
Iteraera. | 

22 Ao nke e ono ba e uea Are- 
kerau i [Iutaia n rua mwin Erote 
are tamana, ao e maku n nako 
iai: ma nke e tuanaki n te mi 
iroun te Atua, ao e nako n te aba 
are Kariraia : 

93 Ao nke e roko, ao e maeka 
n te kawa are arana Natareta: 
ba e na kakoauaki are atonaki 
irouia burabeti, ba e na aranaki 
teuarei ba te Natarene. 


MAKORONA III. 


Nr bon akekei е roko Ioane 
are te Tia babetito, n reirei n re- 
reuan lutaia, 

2 Ao e taku, Kam na rairi 
nanomi: ba e a kan roko uean 
te Atua. 

3 Ba boni naia are taekinaki 
iroun Itaia are te burabeti, nke 
e taku, Banan temana ae taka- 
ruà n te rereua ni hanai, Kam 
na katauraoa kawain Iehova, 
kaeti kawaina nako. 

4 Ao loane arei, e kunikaia ni 
buraen te kamero, ao e kabaea 
nukana n ana ro ae te kau; ao 
kanana te take ao meri ni buako- 
nikai. 


5 Ao а nako ina lI-lerutarem, 
ma I-Iutaia ni kabaneia, ma kain 
aon te aba ni kabanea are i rari- 
kin Ioretan, 

6 Ao a babetitoaki 1 loretan 
irouna, nke a kaoti aia buakaka. 

7 Ao nke e nori'a Baritaio ma 
Tatukaio aika bati ba a nako n 
ana babetito, ao e taku nako ia, 
Bunia baiba nkami, antai ae tuan- 
nkami ba kam na biri nako man 
te un are kan roko? 

8 Ma naia ae kam na karika uan 
rairan nanomi: 

9 Ao tai taku i i nanomi ni Каа 
Aberaam tamara: ba I taku 
nako imi, ba e kona te Atua ni 
kariki'a natin Aberaam n atibu 
alkal. 

10 Ao e kakiaki te anara i rari- 
kini wakani kai nkai: ao te kai 
ane aki karika uana ae raoiroi, 
ao e koreaki, ao e teweaki nako 
n te ai. 

11 Nai I boni babetitoinkami n 
te ran nakon rairan nanomi: ma 
e korakora riki nako iu teuare ri 
mwiu, ae I aki тізі ba Х na uoti 
ana kau: e na babetitoinkami n 
te Tamnei are Raoiroi, ao n te ai: 

12 Ana iriba i baina, ao e na 
iakina ana bwia, ao e na ikoti 
uan ana baraua nakon nen ana 
baraua; ao e na kabuoka kunna 
n te ai are aki mamate. 

18 Y Ao e nako Iesu mai Kari- 
raia halo Ioretan nakon Ioane, 
ba e na babetitoaki irouna. 

14 Ma e tukia Ioane, ao e taku, 
E riai ba N na babetitoaki iroum, 
ao ko nako iu? 

15 Ao Iesu e kaeka ni kanai, 
Tai tukai nkai: ba e riai ba ti 
na karaoa te raoiroi ni kabanea 
n te aro aei. Ao naia e aki tu- 
kia iai. 

16 Ao Iesu, nke e babetitoaki, 
ao e waerake naba man te ran: 
ao akea ba e kaukaki karawa 

MATAIO, IV. 


nako ina, ao e nora Tamnein te 
Atua ba e ruo n ai aron te taobe, 
ao e roko i aona: 

17 Ao noria, te bana mai kara- 
wa, ae kahal, Natu ae taniraki 
aei, ae I kakatona irouna. 


MAKORONA IV. 


Ao e kairaki lesu iroun te 
Tamnei nakon te rereua ba e na 
kaririaki iroun te riaboro. 

9 Ao e aki mamatam anaun te 
haina ao anaun te bon, ao rimwi 
e baki. 

3 Ao e kawaria te tia kariri, ao 
e taku, Nkana tao Natin te Atua 
nkoe, ao ko na tua ba a na riki 
ni berena atibu aikai. 

4 Ao e kaeka ni kanai, E koro- 
bokiaki, E aki maiu te aomata 
n ti te berena, ma e maiu ni bai 
ni kabane aika nako mai win te 
Atua. 

5 Ao e kairia te riaboro nakon 
te kawa n taromauri, ao e katoka i 
aon taubukini maneaban te Átua, 


6 Ao e taku nako ina, Nkana 
tao Natin te Atua nkoe, ao ko na 
ewe nako: ba e korobokiaki, E 
na tuania ana anera nkoe, ba a 
na tabekiko ni bai'a ba e kawa n 
toki waem n te atibu. 

7 E taku Iesu nako ina, E a 
mana korobokiaki, Tai kata Ie- 
hova ате Atuam. 

8 Ao e a mana kairia te riaboro 
nakon te mauna ae moan te ri- 
etata, ao e kaoti aba ni kabane 
nako ina ma tamaroaia. 

9 Ao e taku nako ina, I ana- 
niko baikai ni kabane nkana ko 
bobaraki n taromauriai. 

10 Ao e taku Iesu nako ina, 
Nako aku, Tatan; ba e koro- 
bokiaki, Ko na taromauria Iehova 
are Atuam, ao ko na toro irouna 
n ti naia. 

11 Ao te riaboro, e kitana iai, 
ao noria, a roko anera n akoia. 

12 Y Ao nke e ono Iesu ba e ka- 
kiaki Ioane n te bata ni kaikain, 
ao e nako Kariraia ; 

13 Ao nke e kitana Natareta, ao 
e nako ni maeka 1 Kaberenaum, 
are i rarikin te паша, i арап Та- 
buron ma Nabetari: 

14 Ba e na kakoauaki are ato- 
haki iroun Itaia are te burabeti, 
пке e kanai, 

15 Aban Taburon, ao aban 
Nabetari, ake 1 rarikin te nama, 
i maikoana Ioretan, Kariraia, are 
abaia Bekan; 

16 A nora te ota ae ababaki 
aomata ake a tekateka ike'ro; 
ao e kaoti te ota nakoia ake a 
tekateka i aban te mate ao i nu- 
na. 

17 Aoi mwini bon akekei e moa 
n reirei Iesu, ao e taku, Kam na 
rairi nanomi: ba e a kan roko 
uean te Atua. 

18 * Ao e nakonako i rarikin 
nama ni Kariraia, ao e nori'a tari- 
mane aika uoman, are Timon are 
atonaki ba Betero, ao Anterea 
are tarina, nke a kabaka te ka- 
raun n te nama; ba tan akawa. 

19 Ao e taku nako ia, Mai ri 
mwiu, ao N na karaoinkami ba 
tan akawa а1Ка aomata konami. 

20 Ao a kitan naba karaun, ao 
a iria. 

21 Ao e nako maiai, ao e a ma- 
na nori'a tari-mane aika uoman 
riki, are Iakobo are natin Tebe- 
taio, ma Ioane are tarina, n te 
boti ma Tebetaio are tamaia, ba 
a mana karaoi aia karaun; ao e 
wetel'a. 

29 Aoa kitana naba te boti ma 
tamala, ао a iria. 

23 Ao Iesu, e kabuta Kariraia 
n reirei ni bataia nako n taromau- 
ri, ao e tua euankerion ueana, 
ao e katoki aoraki ni kabane, ao 
mamara ni kabane i buakoia ao- 
mata. 


MATAIO, V. 
24 Ao e taona Turia ronorono- | ma ti te teweaki nako, ao te tou- 


na ni kabuta: ao a bane n uota- 
ki nako ina aomata aika aoraki 
n aoraki nako ma ni maraki, ao 
akana a taniaki nanoia n taimo- 
nio, ao akana ran, ao akana na- 
kibaina; ao e kamaiuia. 

25 Ao a iria aomata aika uanao 
mai Kariraia, ao i Tekabori, ao i 
Ierutarem, ao i Iutaia, ao mai ta- 
nimainikun Ioretan. 


MAKORONA V. 


Ao nke e nori'a aomata aika 
uanao, ao e ararake n te mauna ; 
ao e tekateka, ao a nako ina ana 
reirei : 

2 Ao e kaurea wina, ao e rei- 
rei'a, ni kanai, 

8 A kabaia akana nanorinano; 
ba aiabai uean te Atua. 

4 А kabaia akana nanokawakl ; 
ba а na katokaki nanokawakTa. 

5 À kabaia akana nimamanei ; 
ba a na abana te aba. 

6 A kabaia akana barua te raoi- 
roi ао а kanimoi iai; ba а na 
nae. 

7 A kabaia akana atataiaomata ; 
ba a na atataiaomatak1. 

8 A kabaia akana a itiaki nano- 
la: ba a na nora te Atua. 

9 A kabaia tan raoi: ba a na 
atonaki ba natin te Atua. 

10 A kabaia akana bainikirinaki 
і bukin te raoiroi: ba alabal uean 
te Atua. 

11 Kam a kabaia, nkana a tae- 
taebuakainkami aomata, ao nka- 
na a bainikirininkami, ao a atona 
te taetae ae buakaka ni kabanea, 
n uaraoinkami, i buku. 

19 Kam na kakatona, ao kima- 
reirei; ba a bati ami bai i kara- 
wa: ba ai aron naba bainikiri- 
naja burabeti ake i maimi irouia. 

18 Tarin te aba nkami: ma nka- 
na e a mauna tarina, ao e na ta- 
rinaki n tera? akea uani mwina, 


bekaki irouia aomata. 

14 Otan te aba nkami. E aki 
konaki ni karabaki te kawa nka- 
na e mena i aon te mauna. 

15 Ao a'ki kaura te bae aomata, 
nl kaki 1 an te baketi, ma a kaki 
i aoni nena; ao e ura nakoia ao- 
mata ni Карапеіа ake n te bata. 

16 Kam na kaoti ami ota n ai 
arona 1 mataia aomata, ba a na 
nori ami makuri aika raoiroi, ao 
a na neboa Tamami are 1 karawa 
lal. 

17 Tai taku i nanomi ba I roko 
ba N na kaki te tua ma burabeti: 
I aki roko ba N na kaki, ma I 
roko ba N na kakoaua. 

18 Ba e koaua au taeka nako 
imi, ba nkai e tuai ni mauna ka- 
rawa ma te aba, ao e bon aki 
mauna te taurouro teuana ke te 
tamruru teuana man ana taeka 
te Atua, nkai a tuai n roko bai ni 
kabane. 

19 Ma naia ael, ane ri aon te 
taeka teuana ae maraurau riki 1 
buakon taeka aikai, ao e геігега, 
aomata te aro aei, ao e na atona- 
ki ial ba e manori riki n uean te 
Atua: ma ane tou mwin taeka 
aikai n reirei'a aomata iai, ao e 
na atonaki ba e kakanato n uean 
te Atua. 

20 Ba I taku nako imi, Nkana 
e aki maiti riki raoiroimi nakon 
raoiroi'a tani koroboki ma Bari- 
taio, ao kam aki rin n uean te 
Atua. 

2] Kam akaman ono ba e ato- 
naki irouia ake nkoankoa, Tai 
kamatea te aomata nkoe; ba ane 
kamatea te aomata ao e anana ni 
kabuakakaki n te botaki ni moti- 
ki taeka: 

22 Ao nai I taku nako imi, Ba 
ane un nakon tarina nkana akea 
te bai ni kaunakl, ao e anana ni 
kabuakakaki n te botaki ni 

MATAIO, V. 


motiki taeka: ao ane kanai na- 
kon tarina, Ko baba, ao e ana- 
na ni kabuakakaki n te Tanirim: 
ao ane kanai, Ko ran, ao e ana- 
na ni kabuakakaki nakon te ai 
are i Keena. 

23 Ma naia aei, nkana ko uota 
am karea nakon te bao ni karea, 
&0 nkana tao ko urina tarim iai, 
ba e kanaen iroum; 

24 Ao ko na kitana am karea iai 
i rarikin te bao ni karea; nako 
moa, raolakina tarim, ao rimwi 
ko na nako n ana am karea. 

25 Ko na bareiko n raolakina 
am kairiribai, nkai ko mena n te 
kawai ma naia; bae kawa n ana 
nkoe te kairiribai nakon te tia 
motiki-taeka, ao e kawa n ana 
nkoe te tia motiki-taeka nakon 
te tia kabaebae ao ko kawa ni 
kakiakii nanon te bata ni kai- 
kain. 

26 E koaua au taeka nako im, 
ba ko na'ki oti nako maiai, nka- 
na ko tuai n ana te barin are ka- 
koroan ana bai. 

97 Kam akaman ono ba e ato- 
naki irouia ake nkoankoa, Tai 
wene ni buakaka nkoe: 

28 Ao nailtaku nako іші, Ba 
ane taratara te aine ba e na kai- 
tatan nako ina, ao e a tia ni we- 
ne ni buakaka irouna i nanona. 

29 Ao nkana tao e kabakako 
nakon te buakaka matam ane 
mai ataim, ao ko na autia, ao te- 
wea nako mairoum: ba koa tau 
nkana e uruaki bain rabatam 
teuana n aki teweaki nako raba- 
tam ni kabaneaki nako Keena. 

30 Ao nkana tao e kabakako 
nakon te buakaka ataim, ao ko 
na koroia, ao tewea nako ma- 
iroum: ba ko a tau nkana e uru- 
aki bain rabatam teuana, n aki 
teweaki nako rabatam ni kaba- 
neaki nako Keena. 

31 E akaman atonaki, Ba ane 

kanakoa buna, ao ke'anana te bo- 
ki ni kananako : 

32 Ao nai I taku nako imi, Ba 
ane kaki buna, nkana e tuai ni 
wene ni buakaka, ao ana kawe- 
ne ni buakaka teuane neierei: ao 
ane leini ma neiere kakiaki, ao e 
wene ni buakaka. 

33 Kam akaman ono naba ba e 

atonaki irouia ake nkoankoa, Tai 
kewe nkana ko karerea te Atua 
nako im, ma ko na anan te Atua 
am bai ake ko karerea nako im 
iai. 
- 34 Ao nai I taku nako imi, Tai 
karerea te bai teuana nkana ko 
kakoaua am taeka; ao tai kare- 
rea karawa; ba baon te Atua: 

35 Ао aon te aba; ba neni wae- 
na: ao Ierutarem ; ba ana kawa 
te Uea are kakanato. 

36 Aa tai karerea atum, ba ko 
aki kona te iranatu teaina ni ka- 
mainaina ke ni karoroa. 

37 Ma e na kanai ami taeka, Еп, 
en; Tiaki, tiaki: ma ane maiti 
nakon aikai, ao e riki man te bua- 
kaka. 

38 Kam akaman ono ba e atona- 
ki, Te mata iokin te mata, ao te 
wi iokin te wi: 

39 Ao nai I taku nako imi, Tai 
kaboa te buakaka nkami: ma ane 
boiko i aon tabam ane mai ataim, 
ao ko na raira tabam ane teuana 
nako ina. 

40 Ao ane kan tuana te tia mo- 
tika-taeka nkoe, ba e na taua am 
kabaraki, ao ko na maña anana 
naba niniram. 

41 Ao ane kairoroko ba ko na 
iria teuana te maire, ao ko na iri 
ma naia uoua. 

42 Ane butiko, ao ko na anana, 
ao ane kan tanoa am bai, ao tai 
tan nako mairouna. 

43 Kam akaman ono ba e ato- 
haki, Ko na akoa raom, ao riba 
am kairiribai. 


MATAIO, VI. 


44 Ma I taku nako imi, Kam na 
akoi'a ami kairiribai, ao taetae 
raoi nakoia akana karereanti na- 
ko imi, ao karaoa ae raoiroi nako- 
ia akana ribainkami, ao tataro i 
buki'a akana bukininkami, ao 
akana bainikirininkami. 

45 Ba kam na riki n natin Ta- 
mami are i karawa: ba e kaota 
ana tai 1 aola akana buakaka, ao 
akana raoiroi, ao e kabaka te ka- 
rau i aola akana atataiaomata, ao 
akana babakanikawai. 

46 Ba nkana kam akoi'a akana 
akoinkami, ao tera ami bai iai? 
tiaki a karaoa aei naba tan ikoi- 
koti ana mane te uea ? 

47 Ao nkana kam ina nakoia ti 
tarimi, ao tera'e kam karaoia ri- 
ki? tiaki a karaoa ael naba be- 
kan ? 

48 Ma naia ae kam na moa n 
raoiroi, n ai aron Tamami are i 
karawa nkai moan te raoiroi. 


MAKORONA VI. 


Kan na taratarainkami, ba kam 
na'ki ana ami bai n tituaraoi i 
mataia aomata ni kan noraki iro- 
uia; ba nkana tiaki aromi ane, ao 
akea ami bai iroun Tamami are 
1 karawa. 

2 Ma naia aei, nkana ko ana am 
bai n tituaraoi, ao ko na tai ka- 
tana te bu 1 maim n ai aroia tani 
mamana-te-aba, nkai a ana bai, ni 
maneaba ao kawai, ba a aonani 
kamaoamoaki iai irouia aomata: 
e koaua au taeka nako imi, ba a 
ananaki aia bai. 


3 Ma nkana ko ana bai, ao ke” | 


tal ata ana makuri ataim mainim ; 
4 Ba e aonan raba am ana bai ; 
ao e na ananiko am bai, ni kao- 
tia, Tamam ae nora ae raba. 
5 < Ao nkana ko tataro, ao tai 
kakairi irouia tani mamana-te- 
aba; ba a kan tataro n tel ni 


maneaba ao i tutani kawai, ba a 

aonan noraki irouia aomata: e 
koaua au taeka nako imi, ba a 
ananaki aia bai. 

6 Ao nkoe, nkana ko tataro, ao 
ko na rin n am ru, ao nkana ko 
a tia ni bonota am mataroa, ao 
ko na tataro nakon Tamam ae 
raba; ao e na ananiko am bai, 
ni kaotia, Tamam ae nora ae 
raba. 

7 Ao nkana kam tataro, ao tai 
barantiko n ai aroia bekan: ba 
a taku i nanoia ba e ono te aba 
irouia n aia taeka nkai e bati. 

8 Tai kakairi irouia: ba e atai 
baika тізі ba kam na ananaki 
Tamami, nkana kam tuai ni butia. 

9 Ma naia ae kam na tataro ni 
kanai; Tamara are i karawa, e 
na tabuaki aram. 

10 E na roko ueam: E na tau- 
aki am taeka 1 aon te aba, n ai 
aron tauana i karawa. 

11 Ko na ananira karara ae ti a 
tau lai n te bon aei. 

19 Ao ko na kabara ara buaka- 
ka mairoura, n ai arora nkai ti 
kabara te buakaka mairouia aka- 
na ioawa nako ira. 

13 Ao tai kairira nakon te ka- 
ririaki, ma ko na kamaiuira man 
te buakaka; ba ambai te uea, ao 
te maka, ao te neboaki, n aki 
toki. Amene. 

14 Ba nkana kam kabara aia 
buakaka aomata таігоша, ao e 
kabara naba ami buakaka Tama- 
ml are i karawa. 

15 Ma nkana kam aki kabara 
ala buakaka aomata mairouia, ao 
e aki kabara ami buakaka Ta- 
mami are 1 karawa. 

164 Ao nkana kam aki mama- 
tam, ao tai mata ni kananoana n 
al aroia tani mamana-te-aba: ba 
a kabuakakai moaia, ba e aonan 
noraki aia aki mamatam irouia 
aomata: e koaua au taeka nako 
imi ba a ananaki aia bai. 


9 


MATAIO, VII. 


17 Ao nkoe, nkana ko aki ma- 
matam, ao ko na kabira atum, 
ao teboka moam ; 

18 Ba e na'ki noraki am aki ma- 
matam ігоша aomata, ma e na 
noraki iroun Tamam ae raba: ao 
ane e na ananiko am bai, ni kao- 
tia, Tamam ae nora ae raba. 

19 Tai ikoikoti ami bai i aon te 
aba, ika e kani bai iai te koa ma 
te rara, ao a ururu n irae tan ira: 

20 Ma kam na ikoikoti ami bai 
i karawa, ike e aki kani bai ізі 
te koa ma te rara, ao a'ki ururu 
n irae tan ira. 

21 Ba ike a mena iai ami bai, 
ao a mena iai naba nanomi. 

22 Otan te rabata te mata: ma 
naia aei, ikana e raoiroi matam, 
ao e ota rabatam ni kabanea. 

23 Ma nkana e buakaka matam, 
ao erorabatam ni kabanea. Ao 
nkana bon te ro naba te ota i 
nanom, ao ai bati ra te ro! 

9144 Akea ane kona te toro 
irouia toka uoman: ba ane e na 
riba temana, ao e na tanira te- 
mana; ke ane e na nim iroun 
temana, ao e na rawa iroun te- 
mana. Kam aki kona n toro 
iroun te Atua ma Mamon. 

25 Ма раја ae I taku nako imi, 
Tai ianoi maiuimi n raraomaea- 


kini kanami, ao nimami; ao tai | 


ianol rabatami n raraomaeakini 
karabami. Tiaki е uana riki te 
maiu nakon te amarake, ao te 
rabata nakoni karabana ? 

26 Kam na tarai man n an-nan: 
ba “ki ununiki, ao a'ki uraki na- 
kon nen amarake; ma e kama- 
rakeia Tamami are i karawa. 
Tiaki kam bonana riki nako ia? 

97 Antai iroumi ае kona ni ka- 
raka te manokunibai i aon anau- 
na nkana e ianoia ? 

28 Ao kam aera nkai kam ia- 
noi karabami n raraoma? Каш 
па lanoi rikirakeni kiebu n te 

nukamotu; a'ki mamakuri, ao 
a'ki bibinoka: 

29 Ao I taku nako imi ba e bon 
aki kunikaia Toromon n ai aron 
tekaina i buakon aikai, n ana bai 
aika tamaroa ni kabane. 

30 Ma naia aei, nkana e kuni- 
kaiaki n aron aei iroun te Atua 
uteute n te nukamotu, are maiu 
n te bon aei, are kakiaki ni nen 
te ai ninabon, ao tiaki e boni ku- 
nikainkami riki, nkami aika e 
karako ami onimaki ? 

31 Ма nalia ae tai lano n rarao- 
ma, ni kanai, Tera karara? ao 
Tera nimara ? ao Tera karabara ? 

32 (Ba a ukoukori baikai ni ka- 
bane Bekan:) ba e atainkami 
Tamami are 1 karawa ba a kai 
nanomi nkana akea baikai irou- 
mi. 

33 Ma kam na ukoukora moa 
uean te Atua ma ana raoiroi; ao 
a na bane n raonaki baikai nako 
imi. 

34 Ma nala ae tal lanoa te ina- 
bon n raraoma: ba e na ianoi 
ana bai te inabon. E а tau ana 
bai ni kararaoma te bon ae te- 
bonina, nkana bon ana bai. 


MAKORONA VII. 


Tar kabuakakaia aomata nka- 
mi, ba kam kawa ni kabuakaka- 
ki. 

9 Ba ane kam na mana kabua- 
kakaki n te kabuakaka are kam 
kabuakakaia aomata iai; ao ane 
e na mana baire te aba nako imi 
n te baire are kam babaire iai. 

3 Ao ko aera nkai ko taratara 
te aneke ane 1 nanoni matan ta- 
rim, ao ko aki nora te oka ane i 
nanoni matam ? 

4 Ao ko na irana n taku nakon 
tarim, N na buta te aneke mai 
matam; ao noria, bon te Oka i 
nanoni matam ? 

5 Te tia mamana-te-aba nkoe, 


MATAIO, VII. 


buta moa te oka mai matam ; ma 
ko tia, ао ko nora raoi te buta te 
aneke mai matan tarim. 

6 Tai anania kamea te bai ae 
tabu, ao tai tetewe nako ami mo- 
mi i matala beki, ba a kawan 
toubekai i ani waeia ma n raira- 
ki n racinkami. 

7 Kam na bubuti, ao ane kam 
na ananaki; kam na ukeuke, ao 
ane e na reke iroumi; kam na 
karebwerebwe, ao ane e na kau- 
kaki nako imi: 

8 Ba ane bubuti, ao e ananaki ; 
a0 ane ukeuke, ao e reke irouna; 
ao ane karebwerebwe, ao e kau- 
kaki nako ina. 

9 Antai te aomata iroumi, ae 
anan natina te atibu, nkana e bu- 
tia te berena ? 

10 Ao nkana tao e butia te ika, 
ao e añana te naeta ? 

11 Ao nkai kam ata te anania 
natimi baika raraoi, nkami aka- 
na kam buakaka, ao tiaki e mai- 
ti riki te kan ana baika raraoi 
iroun Tamami are i karawa nako- 
la akana butia ? 

12 Ma naia aei, bai ni kabane, 
alka kam taniri, ba a na karaoa- 
ki nako imi irouia aomata, ao 
kam na karaoi naba nako ia; ba 
aei te tua ma aia taeka burabeti. 

13 Kam na rin n te mataroa are 
wariki; ba e warebwe te mata- 
roa, ao e rababa te kawai are na- 
ko n te mate, ao a uanao akana 
гіп ігі: 

14 Ai wariki ra te mataroa, ao 
e irariki te kawai are nako n te 
maiu, ao a karako akana kunea. 

15 Kam na kawakininkami na- 
koia burabeti akana kewe, aka- 
na nako imi ni baka n tibu, ma 
boni kameanti aika kakan uake- 
kei i nanoia. 

16 Ane kam na kinaia n uaia. 
A anaki kurebe man akanta, ao 
biku man teriboro ? 


17 Ao ai aron naba kai ni ka- 
bane aika raoiroi, a kariki ua ai- 
ka raoiroi; ao kai ni kabane ai- 
ka buakaka, a kariki ua aika 
buakaka. 

18 E aki kona ni karika te ua 
ae buakaka te kai ae raoiroi; ao 
e aki kona ni karika te ua ae 
raoiroi te kai ae buakaka. 

19 Kai nako aika a'ki kariki ua 
aika raoiroi, ao a koreaki, ao a 
teweaki nako n te ai. 

20 Ma naia aei, ane kam na ki- 
naia uakekei n uaia. 

91 A'ki bane n rin n uean te 
Atua akana taku nako iu, Te 
Сеа, Te Uea; ma е rin iai ane 
(ала ana taeka Tamau are 1 ka- 
rawa. 

22 Ane a na kanai nako iu ao- 
mata aika bati n te bon arei, Te 
Uea, Te Uea, tiaki ti reirei n 
aram? ao tiaki ti karaoi kakai 
aika bati n aram? 

23 Ao nai N na taku nako ia, I 
bon aki kinainkami ma nkoa: 
nako mairou, nkami aika kam 
karaoa te buakaka. 

24 Ma naia aei, ane ono au tae- 
ka aikai n tau, ao I taku ba ai 
aron te aomata ae rabakau, are 
katea batana 1 aon te ba: 

25 Aoe baka te karau, ao e ro- 
ko te rana, ao e kare te an, ao a 
neakina te bata arei; ao e aki 
baka; ba a kateaki bouana i aon 
te ba. 

26 Ao ane ono au taeka aikai, 
n aki tau, ao e na atonaki ba ai 
aron te aomata ae baba, are ka- 
tea batana 1 aon te bike: 

27 Aoe baka te karau, ао ero- 
ko te rana, ao e kare te an, ao a 
neakina te bata arei; ao e baka; 
ao e ababaki bakana. 

28 4 Ao nke e katia taeka ai- 
kai Iesu, ao a mimi aomata n ana 
reirei: 

29 Ba e reirei'a n ai aron tema- 

na ae maka, ao e aki n ai aroia 
tani koroboki. 


MAKORONA VIII. 


Ao nke e ruo man te mauna, 
ao a iria aomata aika uanao. 

2 Ao noria, e roko te rebero ni 
bobaraki n taromauria, ao e taku, 
Те Uea, hkana ko kani kaitiakai 
ao ko konai. 

3 Ao Iesu, e arora baina, ao e 
riha, ao e taku, I kani kaitiaki- 
ko; ko na itiaki. Ao e rina n 
toki reberana. 

4 Aoe taku Iesu nako ina, Ta- 
rataraiko ba ko na'ki tuana te- 
mana; ma nako kaotiko nakon 
te ibona, ao ana te karea aree 
tua Mote, ba te bai ni kakoaua 
nakoia aomata. 

5 T Aonke e roko i Kabere- 
naum, ao e nako ina uean ae te- 
bubua, ni butia, 

6 Ao e taku, Te Uea, e wenen 
te bata au toro ae nakibaina, ae 
e bati marakina. 

7 Ao e taku Iesu nako ina, N 
na nako ni kamajua. 

8 Ao uean are tebubua e kaeka 
ni kanai, Te Uea, I aki riai ba ko 
na rini ani Бабай: ma an taetae 
naba, m'e a maiu naba au 
toro. 

9 Ba te aomata i an te uea nai, 
ао iai tani buaka і au; ao I taku 
nakon temana, Nako, ao e nako; 
ao nakon temana, Nako mai, ao 
e nako mai; ao nakon au toro, 
Karaoa aei, ao e karaoia. 

10 Ao Iesu, nke e ono, ao e mi- 
mi, ao e taku nakoia ake a iria, 
E koaua au taeka nako imi, ba 
J tuai n nora te onimaki ae aba- 
kin aei irouia Iteraera. 

11 Ao I taku nako imi, ba a na 
roko aomata aika bati, mai mai- 
niku, ao mai maeao, ao a na te- 
kateka ma Aberaam, ao Itaaka, 
ао Iakoba, n uean te Atua; 

129 Ma a na teweaki nako natin 
uean te Atua nako nanon te ro 
are lao: te tan ao te kakekerua- 
tal wl lal. 

18 Ao e taku Iesu nakon uean 
are tebubua, Ko na nako; ao e 
na karaoaki nako im, n ai aron 
am onimaki. Ao e kamaiuaki 
ana toro n te aua arel. 

14 4 Ao nke e roko Iesu ni ba- 
tani Betero, ao e nora tinabani 
Betero be e wene n nimanana. 

15 Ao e rina baina, ao e kitana 
neierei te nimanana : ao e tei ra- 
ke, ao e akora. 

16 Ao nke' a tairiki, ao a uota- 
ki nako ina aomata aika bati ai- 
ka a tani'a taimonio: ao e kana- 
koia tamnei akekei n taetae, ao 
e kabaneia akana aoraki ni ka- 
maiula : 

17 Ba e na kakoauaki are ato- 
пакі iroun Itaia are te burabeti 
nke e kanai, E anai mamarara 
ao e uouoti aorakira. 

18 Y Ao Iesu, nke e nori'a ao- 
mata aika uanao 1 rarikina, ao e 
tua te nako tanimainikun te na- 
ma. 

19 Ao e roko te tia koroboki 
temana, ao e taku nako ina, Te 
Tia reirei, N na iririko nako ike 
ko nako iai. 

20 Aoetaku Iesu nako ina, Bon 
iai banaia arobeke, ao naoia man 
n an-nan; ma akea neni kawe- 
nean atun Natin te aomata. 

91 Ao e taku nako ina ana rel- 
rei temana, Te Uea, kanakoai 
moa ba N na nako n tauna tamau. 

22 Ao etaku Iesu nako ina, Ko 
na irai; ao ke a taunia aia mate 
mate. 

23 Ao nke e toka n te boti, ao 
a iria ana reirei. 

24 Ao noria, e roko te an ae 
baibati, i aon te nama, ao e raba 
te boti n nao: ma e matu teuarei. 

25 Ao a nako ina ana reirel ni 

kautia, ao a taku, Te Uea, ka- 
maiura; ti mate. 

26 Ao naia e taku nako ia, Kam 
aera nkai kam maku, nkami aika 
e karako ami onimaki? Ao e tei 
rake, ao e boa te an, ao te nama; 
ao e a bati naba te ariki. 

27 Ao a mimi aomata akekel, ao 
a taku, Ai aron tera te aomata 
aei, hkai e ono irouna te an ma 
te nama! 

98 € Ao nke e roko n tanimai- 
nikun te nama 1 abaia I-Keriketa, 
ao a bo ma naia uoman te aoma- 
ta aika a tania taimonio, aika 
oti nako man ne ni mate, aika 
moan te titiri; ma naia are akea 
ana kona n ri kekel. 

99 Ao noria, a takarua ni ka- 
hai, Tera ara bai iroum, Natin te 
Atua? ko nako mai n tirinira 
nkai e tuai n roko ara bon? 

30 Ao te nanal ni beki aika 
bati 1 kiraroa mairouia, aika ku- 
me n amarake. 

81 Ao a butia teuarei taimonio 


пі kanai, Nkana tao ko kana- 
koira, ao tai tukira, nkana ti 
nako nanon te nanai ni beki. 

32 Ao naia e taku nako ia, 
Nako. Ао nke a ой nako, ao a 
nako nanon te nanai ni beki: ao 
noria, a bane ni biri rio te nanai 
ni beki n te rabe nako nanon te 
nama, ao a mate n te ran. 

33 Ao a biri nako tani kamara- 
kei'a, ao a nako n te kawa, ao a 
karakini bai ni kabane, ma bai 
ake a roko irouia uake a taniaki 
ігоша taimonio. 

94 Ao noria, a bane n oti nako 
kain te kawa arei, ba a na bo ma 
Iesu: ao nke a noria, ao a butia 
ba e na nako mai abaia. 


MAKORONA IX. 


Ao e toka n te boti n ri aon 
te nama, ao e roko n ana kawa. 
2 Ao noria, a uota nako ina te 


nakibaina, ae wene i aon te ne ni 
wene: ao lesu, nke e nora aia 
onimaki, ao e taku nakon are 
nakibaina; Natu, kabebetea na- 
nom; a kabaraki am buakaka 
mairoum. 

3 Ao noria, a taku i nanoia tani 
koroboki tabeman, E baka n 
atua teuane. 

4 Ao e atai nanoia Iesu, ao e 
taku, Kam aera nkai kam ianoa 
te buakaka i nanomi? 

5 Da e na ae kai atonaki riki, 
te taetae ae kanai, A kabaraki 
am buakaka mairoum, ke te ka- 
nai, Tei rake ao nakonako? 

6 Ma bukin ami ataia ba e kona 
buakaka ni kabara i aon te aba 
Natin te aomata, (ao e taku na- 
kon te nakibaina) Tei rake, ta- 
beka nem ni wene, ao nako ni 
batam. 

7 Ao teuarei e tei rake, ao e 
nako ni batana. 

8 Ao aomata, nke a noria, ao a 
mimi, ao a neboa te Atua are an- 
ania aomata te maka arei. 

9 4| Ao Iesu, nke е nako maiai, 
ao e nora te aomata temana, ba 
e tekateka ni nen te tia ikoikoti 
ana mane te uea, ae arana Mata- 


io: ao e taku nako ina, Ko 
na irai. Ao naia e tei rake n 
iria. 


10 Ao nke e rarikiriki n ama- 
rake lesu n te bata, ao noria, a 
roko tan ikoikoti ana mane te 
uea ma aomata aika buakaka 
aika bati, ao a rarikiriki n ama- 
rake ma naia ma ana reirei. 

11 Ao nke a nora baerei Bari- 
taio, ao a taku nakoia ana rei- 
rei, E aera hkai е amarake ami 
Tia reirei ma tan ikoikoti ana 
mane te uea ma aomata aika 
buakaka ? 

12 Ao nke e ono Iesu, ao e ta- 
ku nako ia, A'ki kai nanoia aka- 
na maiu nkana akea te tia kato- 

ki-aoraki irouia, ma a kai nanoia 
akana aoraki. 

13 Ma kam na nako n reireinka- 
mi aron ae kanai, I tanira te atata- 
iaomata, ao I aki tanira te taro- 
mauri: ba I aki roko ba N na 
wetei'a akana raoiroi, ma I ro- 
ko ni weteia akana buakaka 
nakon rairan nanola. 

14 Ao a nako ina lai ana reirei 
Ioane, ao a taku, E aera nkai ti 
kabatia te aki-mamatam ma Ba- 
ritaio, ma a boni mamatam naba 
am reirei? 

15 Ao e taku Iesu nako ia, A 
kona te nanokawaki natin ana ru 
te tia iein, nkai e mena te tia iein 
irouia? ma ane a na roko bon, 
ake e na uotaki nako mairouia 


iai te tia iein, ao a'ki matam iai. | 


16 Akea ane itua te moti ni ku- 
nikai ae menai i aon te ninira 
nikawai; ba e urua te ninira te 
moti, ao e buakaka riki te ta- 
bwena. 

17 Ao a'ki atoa te uain ae me- 
nai aomata 1 nanoni batoro nika- 
wal aika kunin te man: ba nkana 
a atoia, ao a maibi batoro, ao e 
rana nako te uain, ao a uruaki 
batoro: ma a atoa te uain ae me- 
nai і nanoni batoro aika menai, 
ao a uaia ni kawakinaki. 

18 Y Ao ùke e atoni baikai na- 
ko ia, ao noria, e roko te tia 
tau-taeka temana, ae e taroma- 
uria, ao e taku, E a kani moti 
ikeiken natu te aine; ma ko na 
nako mai ni kaki baim i aona, ao 
e a maiu naba. 

19 Ao e tei rake Iesu, ao e iria, 
ma ana reirei. 

20 Ao noria, e roko i akuna te 
aine ae nrara tenauni ma ua-riri- 
ki, ao e riña buruburun ninirana: 

2] Ba e taku i nanona, Nkana 
tao I ti rina naba ninirhna, ao I 
а maiu. 

22 Ao e rairaki Iesu, ao e noria, 

ao e taku, Natu, kabebetea na- 
nom; e kamaiuko am onimaki. 
23 Ao nke e roko Iesu ni batan 
te tia tau-taeka, ao e noria tani 
katanitani bai n anene ma aoma- 
| ta, ba a taniniwenel, 
| 94 Ao e taku nako ia, Kam na 
ke rikaki; ba e aki mate te tei- 
naine, ша e matu. Ао a narea- 
| kina ni kakanikoa. 

25 Ao nke a tia ni kanakoaki 
to koraki arei, ao naia e rin, ao 
e taua bain neierei, ao e tei rake 
te teinaine. 

26 Ao e taona aon te aba arei 
ronoronon te Баегеі ni kabuta. 

27 “| Ao nke e nako maiai Iesu, 
ao a iria uoman te mataki, ao a 
takarua ni kanai, Natin Tawita, 
ko na nanoanaira. 

28 Ao nke e roko i nanon te 
bata, ao a nako ina uake a ma- 
taki; ao e taku Iesu nako ia, 
Kam taku i nanomi ba I kona te 
baene ni karaoia? A taku nako 
ina, En, te Uea. 

29 m e rini mataia, ao e taku, 
E na karaoaki nako imi n ai aron 
ami onimaki. 

30 Ao a kaureaki mataia; ao e 
tuania Jesu ni kakorakora, ni 
kañai, Kam na tara te baene ba 
a na'ki ataia aomata. 

31 Ma nke a nako, ao a kata- 
noata nako aon te aba arei ni 
kabuta. 

324 Ao nke a nako, ao noria, 
e kairaki nako ina te aomata ae 
| babana taetae, ae e tania te tai- 
monio. 

33 Ao nke e kanakoaki te tai- 
monio, ào e taetae are babana 

taetae; ao a mimi aomata, ao a 
taku, E aki noraki aron aei nkoa 

i buakoia Iteraera. 

34 Ma a taku Baritaio, E kana- 
koia taimonio iroun aia uea tai- 

monio. 

35 Ao e nakonako Iesu ni kawa 

ni kabane ao maeka, ao e reirei 
ni maneabaia, ao e tua euanke- 
rion uean te Atua, ao e katoki 
aoraki ni kabane ao mamara ni 
kabane. 

36 Ao nke e nori'a aomata aika 
Рай, ao e папоаћаѓа, ba а kua, 
ao a mae, n ai aroia tibu ake 
akea te tia kawakinia. 

37 Ao e taku iai nakoia ana 
reirei, E boni karuonako te tai, 
ma a karako tani makuri; 

38 Ma naia ae kam na butia 
Uean te tai, ba e na kanakoia 
tani makuri nakon ana tai. 

Ao nke e wetel'a ana reirei ake 
tenauni ma uoman, ao e anania 
te maka nakoia tamnei aika 
buakaka, ba a na kanakoia, ao 
ba a na katoki aoraki ni kabane 
ao mainara ni kabane. 

2 Ao aikai araia tan tuatua ake 
tenauni ma uoman; Te moa n 
ara Timon, are arana teuana Be- 
tero, ao Anterea are tarina; ao 
Jakobo are natin Tebetaio, ao 
Ioane are tarina; 

3 Ao Biribo, ao Baretoromaio ; 
ao Toma, ao Mataio are te tia 
ikoikoti ane mane te uea; ao la- 
kobo are natin Arcbaio, ao Re- 
baio, are arana teuana Tataio ; 

4 Ao Timon are te Kananite, 
ao Iuta Itekariota teuare kama- 
nea. 

5 E kanakoia uaka tenauni ma 
uoman Iesu, ao e tuania ni kanai, 
Tai nako ni kawaia Dekan nka- 
mi, ao tai rin n ala kawa I-Ta- 
maria: 

6 Ma kam na nako ia tibu n ana 
utu Iteraera ake a bua. 

7 Ao nkana kam nakonako, ao 
kam na reirei ni kanai, Ea kan 
roko uean te Atua. 

8 Kam na kamaiuia akana ao- 
raki, kaitiaki'a rebero, kauti'a 





mate, kanakoia taimonio: kam 
a ti ananaki naba, ao kam na 
ana, ma tai kabo. 

9 Tai ua kora nkami, ao tai ua 
tireba, ao tai ua bitetaom i na- 
noni kabaean nukami; 

10 Ao tai ua bua n amarake n 
nakonako, ao tai uoti uoua te 
kabaraki, ao tai ua kau, ao tai 
ua oko: ba e riai ba e na ana- 
naki te tia makuri kanana. 

11 Ao nkana kam rin n te kawa 
teuana ke n te maeka teuana, ao 
kam na titiraki ba antai ae raoi- 
roi ізі; ao kam na maeka irouna 
ni kabane ami bon mairouna. 

12 Ao nkana kam rin n te bata 
teuana, ao kam na ina iai. 

13 Ao nkana e raoiroi te bata, 
ao e na roko ami taetae-raoi i 
aona: ma nkana e aki raoiroi, ao 
e na okirinkami ami taetae-raoi. 

14 Ao nkana tao e aki akoi- 
nkami te aomata, ao nkana e 
aki ono ami taeka, ao kam na 
taei barekani waemi, nkana kam 
nako man te bata arei ke man te 
kawa arei. 

15 E koaua au taeka nako imi, 
ba a maiu riki I-Totom ao I-Ko- 
mora nakon te kawa arei, n te 
bon ni kaeti. 

16 Noria, I kanakoinkami n ai 
aroni kanakoaia tibu nako bua- 
koia kameanti: ma naia ae kam 
na wanawana n ai aroia naeta, 
ao kam na nimamanei n ai aroia 
taobe. 

17 Ao kam na kawakininkami 
nakoia aomata: ba ane a na 
ana nkami nakoni kabowi, ao 
ane a na kataereinkami ni ma- 
neabaia ; 

18 Ao ane kam na kairaki nako 
mataia tan tau-taeka ma uea i 
buku, ba te bai ni kaotioti nako 
ia ma Bekan. 

19 Ao nkana a ana nkami, ao 
tai ukoukori ami taeka; ba kam 

па апапакі ami taeka n te aua 
arei. 

20 Ba tiaki nkami ake a taetae, 
ma Tamnein Tamami are taetae 
i nanomi. 

21 Ao te tari te mane, ane e na 
ana tarina nakon te mate, ao te 
tama, ane e na ana natina: ao 
ane a na tei rake nati nakoia 
ala karo, ni kareke matela. 

99 Ao ane kam na ribaki irouia 
aomata ni kabaneia i bukin arau: 
ma ane nanomaka ni karokoa te 
toki, ao e na kamaiuaki. 

23 Ma nkana a bainikirininkami 
n te kawa aei, ao kam na biri 
nako n te kawa teuana: ba e 
koaua au taeka nako imi, ba 
nkana e roko Natin te aomata, 
ao kam tuai meni kabuta aia 
kawa lIteraera iai. 

24 E aki mena 1 aon te tia reirei 
ane reireiaki, ao e aki mena i 
aon ana toka te toro. 

25 E a tau ane reireiaki nkana 
al aron naba ana tia reirei, ao te 
toro nkana ai aron naba ana toka. 


Nke a atona teuae batana te bata 
aomata, ba Beretebuba, ao tiaki 
a kai atonia riki ana utu ba 
Beretebuba? 

26 Ma лаја ae tai makuia nka- 
mi: ba akea te bal ae karabaki, 
are na'ki kaotaki; ao akea ae 
raba, are na'ki ataki. 

27 Апе І tuannkami n te ro, ао 
kam na tua n te naina: ao ane 
kam ono n te tanina, ao kam na 
takaeakina 1 aoni bata. 

28 Ao tal makuia akana kama- 
tea te rabata, ma a'ki kona ni 
kamatea te tamnel: ma kam na 
maka riki teuare kona ni kama- 
tea te tamnei ma te rabata i 
mone. 

29 Tiaki a kaboaki uoman te 
tibaro n teuana te tianti? ao e 
bon aki baka i aon tano temana 
n aikai nkana akea Tamami. 

30 Ao a bane ni warekaki ira- 
natuml. 

31 Ma naia ae tai maku nkami, 
ba kam uana riki nakoia tibaro 
alka bati. 

32 Ma naia aei, ane kaota taua- 
ni bukn i mataia aomata, ao nai 
I a mana kaota tauani bukina 1 
matan Tamau are 1 karawa. 

33 Ma ane kakeai 1 mataia ao- 
mata, ao nal 1 a maña kakea i 
matan Tamau are 1 karawa. 

34 Tai taku i nanomi ba I roko 
ba N na uota te raoi nako aon te 
aba: I aki roko n uota te raoi, 
ma I roko n uota te kaban. 

85 Ba I roko ba N na kauna te 
aomata nakon tamana, ao te na- 
ti te aine nakon tinana, ao te 
aine nakon tinani buna. 

36 Ao ana kairiribai te aomata 
ana utu. 

37 Ane tanira riki tamana ke 
tinana nako iu, ao e aki riai ba 
e na ahanaki nai: ao ane tanira 
riki natina te mane ke natina te 
aine nako iu, ao e aki riai ba e 
na ananaki nai. 

38 Ao ane aki ana ana kaiban- 
aki, n irai n ri mwiu, ao e aki riai 
ba e na ananaki nai. 

39 Ane kawakina maiuna, ao e 
boni kabua: ao ane kabua mai- 
una i buku, ao e boni karekea iai. 

40 Ane akoinkami, ao e akoai 
naba; ao ane akoai, ao e akoa 
naba teuare kanakomaiai. 

41 Ane akoa te burabeti nkai 
te burabeti, ao e na ahanaki ana 
bai te burabeti iai; ao ane akoa 
te aomata ae raoiroi nkai te ao- 
mata ae raoiroi, ao e na ananaki 
naba ana bai tc aomata ae raol- 
rol. 

49 Ao ane kamoa temana irouia 
uaka uarereke n te manko n ran 
ae maitoro nkai te kiritian, ao e 
koaua au taeka nako imi, ba e 
bon aki kabua ana bai. 

MAKORONA XI. 


Ao Iesu, nke e a tia n tuania 
ana reirei ake tenauni ma uoman, 
ao e nako maiai ba e na reirei, 
ao ba e na taetae n aia kawa 
nako. 

2 Ao nke e ono ana makuri 
Kristo Ioane mai nanon te bata 
ni kaikain, ao e kanakoia ana 
reirei uoman, ji 

3 Ao e taku nako ina, Nkoe 
are ko nani roko, ke ti kanta- 
nina temana ? 

4 E kaekaia Iesu ni kahai, Kam 
na nako n tuana Ioane baika 
kam ono ao kam nori: 

5 A noraba mataki, ao a nako- 
nako mauku, a kaitiakaki rebero, 
ao a ono taeka taninabono, a 
kautaki mate, ao a reireiaki aka- 
na aki kaubai te euankerio. 

6 Ao ane aki kabakaki nakon 
te buakaka irou, ao e a kabaia. 

7 Ao nke a nako uakekei, ao 
Jesu e taekina Ioane nakoia 
aomata ni kanai, Tera're kam 
nako n te rereua ba kam na no- 
ria іаі? Te maunei ae e kaeieia 
te an? 

8 Ao tera re kam nako iai ba 
kam na noria? Te aomata ae 
kunikaia n te kunikai ae marau- 
rau? noria, a mena ni bataia uea 
aomata aika kunikaia te kunikai 
ae maraurau. 

9 Ao tera're kam nako iai ba 
kam na noria? Te burabeti? I 
taku nako imi ba bon te bura- 
beti, ao e kakanato riki nakon te 
burabeti. 

10 Ba boni naia are korobo- 
kiaki ni kanai, Noria, I kanakoa 
au man n ri moam, ba e na ka- 
tauraoa kawaim 1 maim. 

11 E koaua au taeka nako imi, 
ba e tuai ni kaoti temana ae ka- 
kanato riki nakon Ioane аге te 
Tia babetito i buakoia akana 


3 








buniaki irouia aine: ma ane 
moan te manori n uean te Atua, 
ao e kakanato riki nako ina. 

12 Ao mai mwin ana bon Ioane 
are te Tia babetito ao tokina 
nkai, ao moan te ukoukoraki 
uean te Atua, ao a taua akana 
korakora. 

13 Ba a bane n taetae ni bura- 
beti taiani burabeti ma te tua ni 
karokoa Ioane. 

14 Ao nkana kam kani kaki i 
nanomi, ao bon Eria are kan 
roko teuarei. 

15 Ane iai taninana n ono, ao 
ke' ono. 

16 N na taku ba ai aron tera te 
roro aei? Ai arola atael ake a 
tekateka ni ne ni bobai, ake a 
wetel'a raoia, 

17 Ni kanai, Ti katanitani bain 
anene nako imi, ao kam aki ruoia 
iai; ti taniniwenei nako imi, ao 
kam aki tan naba. 

18 Ba e roko Ioane n aki ama- 
marake ma n aki momoi, ao a 
kanai aomata, Te taimonio iro- 
una. 

19 E roko Natin te aomata n 
amamarake ma ni momoi, ao a 
kanai, Noria, te aomata ae bua- 
beka, ao te tia nim uain, raoia 
tan ikoikoti ana mane te uea ma 
aomata aika buakaka. Mae ka- 
raoiroaki te ataibai irouia natina. 

20 Ao e moa ni boai ізі kawa 
ake a karaoaki ana kakai ізі ake 
a bati, ba a'ki rairi nanola, ao e 
kanai, 

2] E na reke kaim, Koratin! e 


| na reke kaim, Betetaita! ba nke 


a bure ni karaoaki kakai i Turo 
ao Titon, ake a karaoaki i nano- 
mi, ao a akaman rairi nanoia ma 
te kunikai ae raeroba ao te man- 
nan. 

29 Ma I taku nako imi, Ba e 
maiu тікі Turo ma Titon nako 
imi, n te boni ni kaeti. 

23 Ao nkoe, Kaberenaum, ae | kaotiotaki, are aki riai ba e na 
ko kateaki nako karawa, ko na | kanaki irouna, ma raona nako, 
teweaki nako mone: ba nke а | ma e rial irouia ti iboñna ? 
bure пі karaoaki kakai i Totom, | 5 Ao tiaki kam a tia ni wareki 
ake a karaoaki i nanom, ao e bon | aroia ibona n te Baibara, nkai a 
tiku ni karokoa te bon aei. ri aon te Tabati i nanoni manea- 

24 Ma I taku nako imi, ba a na | ban te Atua n te Tabati, ao a'ki 
maiu riki I-Totom nako im n te | buakaka iai? 
boni ni kaeti. 6 Ma I taku nako imi, ba iai te- 

25 T Ao ni bon akekei e taetae | mana ikai ae kakanato riki na- 
Iesu, ni kanai, I karaoiroiko, Ta- | koni maneaban te Atua. 
mau, ae Ueani karawa ma aon te| 7 Ao nke kam bure n ata aron 
aba, ba ko karaba baikai nakoia | ae kanai, | tanira te atatalaoma- 
akana rabakau ao akana wana- | ќа, ao I aki tanira te taromauri, 
wana, ao ko kaotioti nakoia me- | ao kam aki kabuakakaia aika aki 


rimeri. buakaka. 
26 Eatauane, Tamau; banaia| 8 Ba Uean te Tabati Natin te 
are ko taniria. aomata. 


27 I ananaki bai ni kabaneaki| 9 % Ao e nako maiai, ao e rin 
iroun Tamau: ao akea ane kina | n neia n taromauri: 
te Nati ma ti te Tama ae kina:| 10 Ao noria, te aomata ae e ma- 
ао akea naba ane kina te Tama, | te baina ізі. Ao tokoraki a titi- 
ma ti te Nati ae kina, ao ane e| rakina lesu ni kanai, E riai te 
kani kaotia te Nati nako ina. katoki aoraki n te Tabati ke e 

28 Bane mai nako iu, nkami | aki? ba a kani bukina. 
akana kam kua ao kam rawawa- | 11 Ao e taku nako ia, Antai te 
ta, ao N na Inotiki rawami. | aomata iroumi, ae ізі апа tibu, 

29 Tabeka amou nako aomi, ао, ao nkana е baka n te rua n te 
reirei irou; ba I nimamanei ao I | Tabati, ao e aki anaia n tabekia? 
nanorinano; ao e reke iroumi| 12 Ao tiaki e kakawaki riki te 
lai motikan rawaia tamneimi. aomata nakon te tibu? Ma naia 
90 Ba e aoraoi amou, ao e be- | ae e riai te karaoa ae raoiroi n te 
bete uotau. | Tabati: 

13 Ao e taku nakon te aomata, 
Arora baim. Ао e aroria ; ao e 
a maiu n ai aron are teaina. 

14 Ao а kabowi Baritaio nako 
ina, ba a na irana ni kamatea. 

154 Ao Iesu, пке e ataia, ao e 

| 

Кі bon akekei e ri nukani nen 
te aroka ae te baraua Iesu n te 
Tabati; ao a baki ana reirei, ao 
à kiniki uani baraua, ao a kan. 

2 Ma nke a noria Baritaio, ao a 
taku nako ina, Noria, a karaoa 
ane aki rial ba e na karaoaki n 


пако шаіаі: ао а iria aomata ai- 
ka uanao, ао e kamaiuia пі ka- 


г S baneia ; 
te Tabati am reirei. „ .. ..] 16 Ao e tuania ba a na'ki kao- 
3 Ao naia e taku nako ia, Tiaki | tia: 


kam a tia ni wareka are e karaoia 
an nke e baki nia raona na- | ñaki iroun Itaia are te burabeti, 
0; nke e kanai, 
4 Nke e rin ni maneaban te| 18 Nora au tia makuri, are I ri- 
Atua, ao e kana te berena аге | neia, are taniraki irou, are e ka- 

17 Ba e na kakoauaki are ato- 

katona tamneiu irouna; N na 
kaki tamneiu 1 aona, ao e na tua- 
hia Bekan au taeka. 

19 Ane e na'ki mamanainai, ao 
e na ki tatakarua; ao a na'ki ono 
banana aomata i nanoni ka wai. 

20 Ao e bon aki otea te mau- 
nei ae manamana, ao e aki kama- 
tea karain te bae ae bubu, nkai 
e tuai n tokanikai ni kabuta ana 
taeka. 

2] Ao ane a na onimakina ara- 
na Bekan. 

22 "| Ao e uotaki nako ina iai 
temana ae e tania te taimonio, ae 
mataki, ae babana taetae ; ao e 
kamaiua, ma naia are e taetae te 
mataki are babana taetae, ao e 
noraba. 

23 Ao a bane ni mimi aomata, 20 
a taku, Tiaki Natin Tawita teuaei? 

24 Ao Baritaio, nke a ono, ao a 
taku, E aki kanakoia taimonio, 
mae kanakoia iroun ti Berete- 
buba are aia uea taimonio. 

25 Ao e atai nanoia lesu, ao e 
taku nako ia, E uruaki te aba 
hkana e koroutu; e aki tei te ka- 
wa ke te bata, nkana e koroutu. 

96 Ao Tatan, nkana e kanakoa 
Tatan, ao e koroutuiai; ma naja 
ae e na irana n tei ueana ? 

27 Ao nkana tao I kanakoia 
taimonio irouni Beretebuba, ao 
natimi, a kanakoia taimonio iroun 
antai? ma naia ae ami tia moti- 
ki-taeka natimi. 

28 Ma nkana I kanakoia taimo- 
nio iroun Tamnein te Atua, ao e 
roko iroumi iai uean te Atua. 

29 Ao e na irana te aomata ni 
kona n rin ni batan te aomata ae 
korakora, n anai ana bai, nkana 
e tuai ni kabaea moa teuare ko- 
rakora? ao nkana e a tia, ao e 
anal bai ni batana. 

30 Ane aki mena irou, ao e ra- 
wa nako iu; ao ane aki boboti 
ma nai, ao e kamae nako. 


31 Ma naia ae I taku nako imi, 
A na bane ni kabaraki buakaka 
ao taetaebuaka mairouia aomata : 
ma e na'ki kabaraki te taetaebua- 
ka nakon te Tamnei are Raoiroi 
mairouia aomata. 

32 Ane atona ae buakaka na- 
kon Natin te aomata, ao e na ka- 
baraki ana buakaka: ma ane 
atona ae buakaka nakon te 
Tamnei are Raoiroi, ao e na'ki 
kabaraki ana buakaka i aon te 
aba aei, ao e aki naba n are ri- 
mwi. 

33 Nkana kam karaoa te kai ba 
e aonan raoiroi ao kam na ka- 
гаоа naba uana ba e aonan raoi- 
roi; ma nkana kam aki, ao kam 
na karaoa te kai ba e aonani bua- 
kaka, ao uana ba e aonani bua- 
kaka; ba e ataki te kai n uana. 

34 Bunia baiba nkami; nkai 
kam buakaka, ao kam na irana 
ni kona te taetae ae raoiroi? ba 
e taetae te wi man onraken te na- 
no. 

35 E kaoti bai aika raoiroi te 
aomata ae raoirol mani bain na- 
nona aika raoiroi: ao e kaoti bai 
alka buakaka te aomata ae bua- 
kaka man ana bai aika buakaka. 

36 Ma I taku nako imi, À na ka- 
rakin aron aia taeka aika buaka- 
ka ni kabane aomata n te boni 
ni kaeti. 

37 Ba ko na karaoiroaki n am 
taeka, ao ko na kabuakakaki n 
am taeka. 

38 Y Ao a kaeka tani koroboki 
tabeman ma Baretaio, ni kanai, 
Te Tia reirei, ti kan nora te ka- 
nikina mairoum. 

39 Ao e kaekaia ni kanai, A 
ukoukora te kanikina te roro ae 
buakaka ae babakanikawai; ao 
a na'ki ananaki te kanikina, ma 
a na ananaki Iona are te burabe- 
ti ba te kanikina. 

40 E mena Iona i nanoni biro- 

ton te ika tenua te naina ao te- 
nua te boh: ao ane e na mena 
Natin te aomata n ai arona, i an 
tano tenua te naina ao tenua te 
bon. 

41 Ane a na tei rake I-Ninewa 
ma te roro ael n te boni ni kaeti, 
ao ane a na kabuakakaia: ba a 
rairi nanoia n ana reirei Iona; 
ao noria, temana ikai ae kakana- 
to riki nakon Iona. 

42 Ane e na tel rake ueani mai- 
aki are te aine ma te roro aei n 
te boni ni kaeti, ao ane e na ka- 
buakakaia: ba e nako mai man 
te aba are raroakinokino, ba e 
na ono rabakaun Toromon; ao 
noria, temana ikai ae kakanato 
riki nakon Toromon. 


43 Nkana e oti nako mai nanon 
te aomata te tamnei ae buakaka, 
ao e nakonako 1 aon tabo aika 
mauteretere n ukoukora te ne ni 
moti-rawa, ao e aki kunea. 

44. Ao e taku, N na okira batau 
are I nako maiai; ao nke e roko, 
ao e noria ba akea kanoana, ao 
e lakinaki, ao e katamaroaki. 

45 Ao e nako ni kairi'a tamnei 
itiman aika buakaka riki nako 
ina, ao a rin, ao a maeka iai: ao 
e buakaka riki aron te aomata 
arei, rimwi, nakon arona are ri- 
moa. Ao ai aron naba menakin 
te roro ae buakaka aei. 

46 4 Ao nke e kume n taetae 
nakoia aomata, ao noria, e tei i 
ao tinana ma tarina nako, ba a 
kan taetae ma naia. 

47 Ào e taku temana nako ina, 
Noria, e tei i ao tinam ma tarim 
nako, ba a kan taetae ma nkoe. 

48 Ao naia, e kaeka teuare tu- 
aña, ni kanai, Antai tinau? ao 
antai taru? 

49 Ao e arora baina nakoia ana 
reirei, ao e taku, Tara tinau ma 
taru nako. 

50 Ba ane toua mwin ana taeka 

Tamau are i karawa, ao bon 
taru, ao maneu, ao tinau. 


MAKORONA XIII. 


Ao n te bon arei e nako Iesu 
man te bata, n tekateka i rarikin 
te nama. 

2 Ae a botaki aomata aika 
uanao i rarikina, ma naia are e 
nako n toka n te boti, ao e teka- 
teka iai, ao a bane n tei aomata 
i an te aba. 

9 Ao e atoni baika bati nako ia 
n taetae ni kaikonaki, ao e ka- 
nai, Noria, e oti nako te tia unu- 
niki ni kamae uan te baraua n 
uniki; 

4 Ao nke e kamae ao a baka 
temanina i rarikin te kawai, ao 
a roko man ao a kan. 

5 Ao a baka temanina i aon te 
ririba, ike e aki bati tanona: ao 
a kai riki, ba e mani te tano: 

6 Ao hke e oti tai, ao a bue; ao 
a rai, ba akea wakai 

Т To a baka temanina i buakon 
akanta; ao a riki akanta, ao a 
kariba : 

8 Ao a baka temanina i aon te 
tano ae raoiroi, ao a ua, tabekai 
tatabebubua, ao tabekai kakao- 
nobwi, ao tabekai kakatenibwe. 

9 Ame iai taninana n ойо, ао 
Ке” ono. 

10 Y Ao агоКо ana reirei, ao a 
taku nako ina, E aera ШІ ko 
taetae nako ia n taetae ni kaiko- 
naki ? 

11 E kaekaia ni kañai, Ba kam 
ananaki te atai kamimin uean te 
Atua, ma a'ki ananaki nai'a. 

N2 Ba ane iai ana bai, ao e na 
ananaki, ao a na kabatiaki riki 
ana bai: ma ane akea ana bai, ao 
a na anaki ake ana bai mairou- 
na. 

13 Ma naia ae I taetae nako ia 
n taetae ni kaikonaki : ba a bon 
taratara, ma a'ki noraba; ao a 

bon ono, ma aki ono, ao aki 
atala. 

14 Ao e kakoauaki irouia ana 
taeka Itaia, are kanai, Ane kam 
na ono n ono, ao ane kam na'ki 
atatai; ао ane kam na taratara n 
taratara, ao ane kam na'ki no- 
raba: 

15 Ba a riki ni manei nanoia 
aomata aikai, ao a ono maki n 
taninaia, ao a kamaki mataia; ba 
a rawa n noraba ni mataia, ao n 
ono n taninaia, ao n atatai n na- 
noia, ао n rairi nanoia, ao ni 
kamaiuaki irou. 

16 Ma a kabaia matami, ba a 
noraba: ao tanihami, ba a ono. 

17 Ba e koaua au taeka nako 
imi, ba a bati burabeti ma aoma- 
ta aika raoiroi, ake a kan nori 
baika kam nori, ao a'ki nori; ao 
a kan ono baika kam ono, ao 
a'ki ono. 

18 Ma naia ae kam na onora n 
te taetae ni kaikonaki are taekan 
te tia ununiki. 


19 Nkana e ono taekan uean te 
Atua te aomata, n aki ataia, ao e 
roko iai teuare buakaka, n ana 
are unikaki i nanona. Boni naia 
are unikaki 1 rarikin te kawai. 

20 Ao are unikaki n te ririba, 
bon ane ono te taeka, ni kaki 
naba i nanona ni kakatona ; 

2] Ma akea te waka 1 nanona, 
ma e botuniara: ba nkana e roko 
te bai ae e kai nanona iai, ke te 
bainikirinaki i bukin te taeka, ao 
e baka naba nakon te bua- 
- Lakes 

22 Ao are unikaki i buakon 
akanta, bon ane ono te taeka; 
ao e kariba te taeka te iano n 
raraomai bain aon te aba, ma te 
mamanaki n te kaubai, ao e riki 
n aki ua. 

23 Ao are unikaki n te tano are 
raoiroi, bon ane ono te taeka n 


kariki uaia tatabebubua, ao ta- 
beman kakaonobwi, ao tabeman 
kakatenibwi. 

24 Y E a mana tuania te taetae 
ni kaikonaki teuana, ni kanai, 
Uean te Atua, ai aron te aomata 
are uniki uan te baraua aika 
raoiroi i abana: 

25 Ma nke e matu te aba, ao e 
roko ana Каігігіраі ao e uniki 
titania i buakon te baraua, ao e 
nako. 

26 Ao nke e riki rake te tabera 
n ua, ao a kaoti iai titania. 

27 Ao a roko ana toro te toka, 
ao a taku nako ina, Te Uea, tiaki 
ko uniki ua aika raoiroi i abam ? 
ao a riki maia titania iai? 

28 Ao naia e taku nako ia, E 
karaoia te kairiribai. A taku 
toro nako ina, Ko tanirira ba ti 
na nako ni boboti ? 

29 Ao e taku, I aki; ba nkana 
kam boti titania, ao kam kawa n 
taeka te baraua. 

30 A na uaia n riki rake ni ka- 
rokoa bonin te anai-amarake : ao 
ni bonin te anai-amarake I a 
tuahia tan anai-amarake, ni ka- 
nai, Boti moa titania, ao kabae 
ni babati, ba a na kabuokaki: 
ma ikota te baraua nakon nen au 
amarake. 

31 E a mana tuania te taetae ni 
kaikonaki teuana, ni kanai, Uean 
te Atua, ai aron uan te makeke, 
are e anaia te aomata n unikia i 
abana : 

32 E uanini riki nakon ua ni ka- 
bane: ma nkana e a ikawai, ao 
e ababaki riki nakoni kai aika 
ububu, ao e riki n te kai ae rie- 
tata, ma naia ae a roko man n 
an-nan n tiku ni mañana. 

33 E a mana atona te taetae ni 
kaikonaki teuana nako ia; Uean 
te Atua, ai aron te bai ni kabu- 
roburo, are e anaia te aine, n 


ataia; ao e ua naba; tabemañ a | renana 1 buakon te baraua ae 

tenua baketina, ni kabuta n te 
buroburo. 

34 Y E atoni baikai ni kabane 
Iesu nakoia aomata n taetae ni 
kaikonaki; ao nke akea te tae- 
tae ni kaikonaki, ao e aki taetae 
nako ia: 

35 Ba e na kakoauaki are aton- 
aki iroun te burabeti, nke e ka- 
nai, N na kaurea wiu n taetae ni 
kaikonaki; N na nai baika kara- 
baki mai moani karikan te aba. 

36 Y Ao e kanakoia aomata iai 
lesu, ao e nako n te bata: ao a 
kawaria ana reirei, ao a taku, Ko 
na kaota nako ira te taetae ni 
kaikonaki are taekan titania ake 
ni nen te baraua. 

37 Ao e kaekaia ni kanai, Teu- 
are uniki ua aika raoiroi Natin 
te aomata ; 

38 Nen aroka aba ni kabane; 
ua aika raoiroi natin uean te 
Atua; ao titania natin teuare 
buakaka ; 

39 Te kairiribai are uniki titania 
te riaboro; bonin te anai-ama- 
rake tokin te aba; ao tan anai- 
amarake anera. 

40 A botaki titania ao a kabuo- 
kaki n te ai; ao ai aron naba 
tokin te aba aei. 

41 Ane e na kanakoia ana anera 
Natin te aomata, ao a na ikotia 
mai aon ueana akana kabaka te 
aomata nakon te buakaka, ao 
akana karika te buakaka; 

42 Ao ane a na tewela nako ni 
nen te al: te tan ao te kakeke- 
ruatal wi iai. 

43 Ao ane a na raneanea akana 
raoiroi n al aron tai n uean Ta- 
maia. Ane iai taninana n ono, 
ao Ке” ono. 

44 Ao aio aron uean te Atua 
teuana; ai aron te bai ae kaka- 
waki are karabaki n te nukamotu 
teuana; are e karaba te aomata 
nke e kunea, ao e kakatona iai, 

ma naia are e nako ni kabo ana 
bai ni kabane, ao e kaboa te nu- 
kamotu arei iai. 

45 Ao aio teuana; uean te Atua 
ai aron te tia bobai are ukoukori 
momi aika raraoi: 

46 Ao nke e kunea te momi 
teuana ae bati bona, ao e nako 
ni kabo ana bai ni kabane, ao e 
kaboa te momi iai. 

47 Ao aio teuana; uean te Atua 
ai aron te karaun, are kabakaki 
n te nama are boti aroia ika ni 
kabane: 

48 Ao nke e on, ao a katikia 
rake, ao a tekateka, ao a boti 
ake a raoiroi i nanoni baene, 
ma a tetewe nako ake a bua- 
kaka. 

49 Ao ai aron naba tokin te 
aba: ane a na roko anera ni 
kaokoroia akana buakaka ma 
akana raoiroi; 

50 Ao a na teweia nako ni nen te 
ai: te tan ao te kakekeruatai 
wi iai. 

51 E taku Iesu nako ia, Kam 
atai baikai ni kabane? A taku 
nako ina, Ti atai, Te Uea. 

52 Ao e taku nako ia, Ma naia 
aei, te tia koroboki ae reireiaki 
bain uean te Atua, ai aron te 
aomata ane iai batana, ane kaoti 
bai nabankai ma bai nikawai 
man nen ana bai. 

53 Y Ao Iesu, nke e a tia n 
atoni taetae ni kaikonaki aikai, 
ao e nako maiai. 

54 Ao nke e roko i abana, ao e 
reirei'a aomata ni neia ni botaki; 
ao a mimi, ao a taku, E reke 
maia te rabakau aei iroun teuaei, 
ma te maka? 

55 Tiaki natin te kamta? tiaki 
aran tinana nei Maria? ao tavina 
nako, ba Iakobo, ao lote, ao Ti- 
mon, ао Iuta? 

56 Ao manena nako, tiaki a 
bane ni mena iroura? Ma nala 

ae a reke maia iroun teuael bai- 
kai ni kabane ? 

57 Ao a kabakaki nakon te 
buakaka irouna. Aoe taku Iesu 
nako ia, E aki bainikirinaki te 
burabeti, ma e boni bainikirinaki 
i abana, ao ni batana. 

58 Ao e aki kabati kakai iai, ba 
a'ki ira nanona. 


MAKORONA XIV. 


Ni bon akekei e ono ronoro- 
noni Iesu Erote are te Tia tau- 
taeka, 

2 Ao e taku nakoia ana toro, 
Bon loane teuarei, are te Tia ba- 
betito; e a uti man te mate; 
ma naia ae a karaoaki kakai 
irouna. 

3 Ba е taua Ioane Erote, ao e 
kabaea, ao e kaki i nanon te bata 
ni kaikain i bukin Eroria, are 
buni Biribo are tarina. 

4 Ba e taku loane nako ina, 
E aki riai ba ko na buna. 

5 Ao nke e kani kamatea, ao e 
makuia aomata, ba a taku ba te 
burabeti. 

6 Ao nke e kawakinaki ana bon 
n riki Erote, ao e ruoia natin 
Eroria te aine i mataia, ao e ka- 
kimareireia Erote. 

7 Ma naia are e tuana пейегеі 
teuarel ma te karerea te Atua 
nako ina ba e na añana ane e butia. 

8 Ao e akamani winaki iroun 
tinana, ao e taku, Kamai atun 
loane are te Tia babetito n te 
raurau. 

9 Ao e nanokawaki te uea: ma 
e tua ba e na ananaki 1 bukin ana 
karerea te Atua nako ina, ao i 
bukia raona n amarake. 

10 Ao e kanakoa te aomata, ni 
kabakua Ioane i nanon te bata 
ni kaikain. 

11 Ao e uotaki atuna n te rau- 
rau, ao e ananaki te teinaine: ao 
naia, e uotia nakon tinana. 


| 12 Ào a roko ana reirei, n ta- 
beka nako rabatana, ao a tauna, 
ao a nako n tuana Iesu. 

13 Ao Iesu, nke e ono, ao e 
nako maiai n te boti nakon te 
rereua nl kaokoroa: ao nke a 
ono aomata, ao a rimwina n rieta, 
mani kawa. 

14 Y Ao e kaoti Iesu, ao e no- 
тГа aomata aika uanao, ao e 
папоалаГа, ao e kamaiuia aia 
aoraki. 

15 Ao nke e a tanimaeao tai, 
ao a nako ina ana reirei, ao a 
taku, Te rereua te aba aei, ao e 
a baka nako te aua; ko na kana- 
koia aomata, ba a na nako ni 
kawa, ni kabo kanaia. 

16 Ao e taku Iesu nako ia, A 
tau ba a nan akinako; kam na 
anania kanala. 

17 Ao a taku nako ina, Ti ni- 
maua te berena iroura ikai, ao 
uoman te ika. 

18 Ao e taku, Uoti mai nako iu. 

19 Ao e tuania aomata ba a na 
tekateka i aon te uteute, ao e 
anai berena ake nimaua, ao ika 
ake uoman, ao e tara rake nako 
karawa n tataro, ao e tabeutai, 
ао e anania ana reirei berena ; ao 
reirei a mana anania aomata. 

20 Ao a bane n amarake, ao a 
hae: ao a ikoti nikirani kanaia, 
ао а on tenauni ma uakora te 
baene iai. 

21 Ao ake a tia n amarake tao 
ana te mane; a ri aoaki aine ma 
ataei. 

22 T Ao e tuania ana reirei ba 
a na toka n te boti, n ri moana 
nako maeaon te nama; ao naia, 
e tabe ni kanakoia aomata. 

23 Ao nke e a tia ni kanakoia 
aomata, ao e ararake n te mauna 
ni kaokoroa n tataro: ao nke e 
a tairiki, ao e mena iai n ti 
naia. 

24 Ao nke e mena te boti i nu- 

kan te nama, ao e reimaurua n te 
nao; ba e tukia te an. 

25 Ao nke e a kan te iterana, ao 
e nako ia lesu n nakonako i aon 
te nama. 

26 Ao ana reirei, nke a noria, 
ba e nakonako i aon te nama, ао 
a maku, ao a kanai, Te Anti; ao 
a tan, ba a maku. 

27 Ao е taetae пара Iesu nakoia 
пі kanai, Kabebetei nanomi ; bo- 
ni nai, tai maku. 

98 Ao e kaeka Betero ni kanai, 
Te Uea, nkana tao boni nkoe, ao 
ko na tuanai ba N na nako im i 
aon te ran. 

99 Ao е taku, Mai. Ао nke e 
ruo Betero man te boti, ao e na- 
konako i aon te ran n nako ni Ie- 
su. p 

30 Ao nke e nora te an ba e 
baibati, ao e maku; ao nke e a 
tiba moa n inako, ao e takarua 
ni kanai, Te Uea, ko na kamai- 
ual. 

31 Ao Iesu e arora naba baina 
n taua, ao e taku nako ina, Ko 
aera nkai ko nanokokoraki, nkoe 
ae e karako am onimaki? 

32 Ao nke a toka n te boti, ao 
e baka te an. 

33 Ao a roko kain te boti ni bo- 
baraki n taromauria, ao a taku, 
Bon Natin te Atua nkoe. 

34 Y Ao nke a ri aon te nama, 
ao a roko n te aba are Kenete- 
reta. 

35 Ao nke a ata teuarel kain te 
aba arei, ао a kananako ni kabu- 
ta te aba arei, ao a kabaneia ake 
a aoraki ni uoti'a nako ina; 

36 Ao a butia ba a na ti rina 
naba buruburun ninirana: aoake 
a riha, ao a kamaiuaki. 


MAKORONA XV. 


Ao a nako ni Iesu tani koro- 
boki ma Baritaio, ake kain leru- 
tarem, ao a taku, 

9 A aera nkai a ri aon aia tae- 
ka nikawai bakatibu am reirei? 
ba a'ki teteboki baia nkana a 
kani berena. 

3 Ao e kaekaia ni kanai, Ao 
nkami, kam aera nkai kam ri aon 
ana taeka te Atua n ami taeka 
nikawai ? 

4 Ba e tua te Atua, ni kanai, 
Ko na akoa tamam ao tinam: ao, 
Ane karereanti nakon tamana ke 
tinana, ao ke! mate, 

5 Ma kam taku, ba ane kanai 
nakon tamana ke tinana, Ai te 
karea te baere riai ba ko na akoa- 
ki iai irou, 

6 Ao e aki bae ni mana akoa ta- 
mana ma tinana. Ma naia ae 
kam ri aon ana taeka te Atua n 
ami taeka. 


7 Nkami aika tani mamana-te- 
aba, E eti ana taeka Itaia nke e 
taekininkami ni kanai, 

8 A kaniai aomata aikai ni wiia, 
ао à karaoiroai n riaia ; ma a ra- 
roa nanoia mairou. 

9 Ma akea manen aia taromau- 
riai, ba a reirei'a aomata aia tae- 
ka ba au taeka. 

10 Ao e wetel'a aomata, ao e 
taku nako ia, Kam na ono, ao 
ataia : 

11 Ane rin n te wi, ao e aki ka- 
maraea te aomata; ma ane nako 
man te wi, ao e kamaraea te ao- 
mata. 

12 Ao a nako ina ana reitei, ao 
a taku nako ina, Ko ataia Bari- 
taio, ba a un, hke a ono te taeka 
arei ? 

13 Ma e kaekaia ni kanai, A na 
bane n taekaki aroka nako aika 
aki unikaki iroun Tamau are i 
karawa. 

14 Tai mutiakinia: bon tani 
kairi'a mataki aika mataki. Ao 
hkana e kaira te mataki te mata- 
ki, ao ane a na uaia ni baka n te 
marua. 

15 Ao e kaeka Betero ni kanai, 
Ko na kaota te taetae ni kaiko- 
naki aei nako ira. 

16 Ao e taku lesu, Ao nkami, 
kam babana naba? 

17 Kam tuai.n ataia, ba ane rin 
n te wi, ao e roko n te biroto, ao 
e a mana kakiaki ni nena ? 

18 Ma baika nako man te wi, ao 
a nako naba man te nano; ao a 
kamaraea te aomata. 

19 Ba a nako man te nano nano 
alka buakaka, te kamatea te ao- 
mata, te kimoa bun te aomata, 
te bo ma te nikiranroro, te ira, 
te bukibuki, ao te taetae-buaka 
nakon te Atua. 

20 A kamaraea te aomata bai- 
kai: ma e aki kamaraea te ao- 
mata te kan amarake, nkana a'ki 
tebokaki baina. 

91“ Ao e nako maiai Iesu, ao 
e nako n te aba i rarikin Turo 
ma Titon. 

23 Ao noria, e roko te aine ae 
te I-Kanaan, man te aba arei, ao 
e takarua nako ina, ni kanai, Te 
Uea, ae Natin Tawita, ko na na- 
noanai; e bati taniakin nanon 
natu te aine iroun te taimonio. 

23 Ao naia e aki nonono nako 
ina. Ao a roko ana reirei, ao a 
butia ni kanai, Ko na kanakoa 
neiei; ba e takarua 1 akura. 

-24 Ao naia е kaekaia пі kanai, 
I kanakoaki nakoia ti tibu aika 
bua, aika ana utu Iteraera. 

-25 Ao e roko neierei, ao e bo- 
baraki n taromauria, ao e taku, 
Te Uea, ko na buokai. 

26 Ao e kaeka ni kanai, E aki 
riai te anal kanaia nati n tetewe 
nakoia kamea, 

27 Ao e taku neierei, Te koaua, 
Te Uea; ma kamea a boni kani 
tamruru ake a baka mani baoni 
kanaia aia toka. 

28 Ao Iesu e kaeka iai ni ka- 
nai, Neiko, e ababaki am onima- 

ki: e na karaoaki nako im nai 
aron ane kotaniria. Ao e ka- 
maiuaki natina n te aua arei. 

29 Ao e kitana ikekei Iesu, ao 
e nako rarikin namani Kariraia ; 
ao e ararake n te mauna teuana, 


| ao e tekateka iai. 


30 Ao a nako ina aomata aika 
uanao, ао а КашГа mauku, ma 
mataki, ma ake a babana taetae, 
ma ake a uruaki bain rabataia, 
ao raoia n aoraki aika bati, ao a 
katukuia i rarikini waen Iesu ; ao 
e kamaiuia : 

31 Ao a mimi aomata, nke a 
noria ba a taetae ake a babana 
taetae, ao ba a maiu ake a urua- 
ki bain rabataia, ao ba a nakona- 
ko mauku, ao ba a noraba ma- 
taki; ao a neboa Atuaia Iteraera. 

32 Ao Iesu e wetel'a ana reirei, 
ao e taku, I nanoanai'a aomata 
alkai, ba a mena irou teni bon 
nka), ao akea kanaia: ao І aki 
kani kanakoia nkai a baki, ba a 
kawa ni kua n te kawai. 

33 Ao a taku ana reirei nako 
ina, E na reke maia iroura n te 
rereua te berena ae tau ba e na 
kanaeia aomata aika uanao ? 

34 Ao e taku Iesu nako ia, Iraua 
te berena iroumi? Ao a taku, 
Itua, ma ika aika uarereke aika 
ti tabeman. 

35 Ao e tuania aomata ba a na 
tekateka i aon tano. 

36 Ao e anal berena ake itua, 
ao ika, ao e tataro, ao e tabeutai, 
ao e anania ana reirei, ao reirei 
a mana añania aomata. 

37 Ao a bane. n amarake, ao a 
hae; ao a ikoti nikirani kanaia 
ake a tabeutaki, ao a on itikora 
te baene iai. 

38 Ao ake a tia n amarake ana 
te mane; ariaoaki aine ao ataei. 

39 Ao teuarei e kanakoia aoma- 
ta, ao e toka n te boti, ao e nako 
n te aba are Maketara. 

MAKORONA XVI. 


Ао a roko Baritaio ma Tatu- 
kaio, ni kataia, ao a butia ba e 
na kaota te kanikina mai karawa 
nako 1a. 

2 Ao naia e kaekaia ni kanai, 


Nkana e a tairiki, ao kam taku, 
E raoi karawa: ba e uraura rari- 
kini karawa. 

8 Ao nkana e a tiba inabon, E 
buaka karawa n te naina aei: ba 
e uraura rarikini karawa, ao e 
roro. Tani mamana-te-aba nka- 
mi, kam kina uani karawa; ma 
kam aki kona ni kina kanikina- 
eani bon aikai ? 

4 A ukoukora te kamis te 
roro ae buakaka ae babakanika- 
wai; ao a na'ki ananaki te kani- 
kina, ma a na ananaki Iona are 
te burabeti ba te kanikina. Ao 
e kitania, ao e nako. 

5 T Ао nke a roko i maeaon te 
nama ana reirej, ao a akamani 
manuoka te ua berena. 

6 Ao e taku Iesu niko іа, Kam 
na taratarainkami ni kawakinin- 
kami nakon aia buroburo Bari- 
taio ma Tatukaio. 

7 Ao a iano irouia ni kanai, Tao 
kioina nkai ti aki ua berena. 

8 Ao Iesu, nke e ataia, ao e taku 


nako ia, Nkami aika a karako 
ami onimaki, kam aera nkai kam 
iano iroumi, ba kam aki ua be- 
rena? 

9 Kam tuai n ataia, ao kam aki 
urini berena ake nimaua ake aia 
bai ake nimana, ao irakora baene 
ake kam ikoti iai? 

10 Ào berena ake itua ake ala 
bai ake ana, ao irakora baene 
ake kam ikoti Jai? 

11 Kam aera nkai kam aki 
ataia, ba I aki taekina te berena 
nako imi, ba kam na kawakinin- 
kami nakon aia buroburo Bari- 
talo ma Tatukaio ? 

12 Ao a ataia ізі, ba e aki tuan- 
la ba a na kawakinia nakoni 
buroburon te berena, ma a na 
kawakinia nakon aia reirei Dari- 
taio ma Tatukaio. 

13 * Ao nke e nako Iesu n te 
aba are Kaitareia Biribi, ao e 
titirakinia ana reirei ni kanai, A 
taku aomata ba antai nai, ae Na- 
tin te aomata ? 

14 Ao a kanai, A taku teman- 
ina, ba Ioane are te Tia babeti- 
to; ao temanina, ba Eria; ao 
temanina, ba Iéremia, ke te bu- 
rabeti temana. 

15 E taku nako 1a, wa н, 
Кат taku ba antai nai ? 

16 Ao e kaeka Timoni Betero ni 
kanai, Te Kristo nkoe, are Natin 
te Atua are maiu.: 

17 Ao e kaeka Iesu ni kanai, Ko 
a kabaia Timon, ae natin Iona: 
ba e aki kaota ael nako im te 
iriko ma te rara, ma e kaotia 
Tamau are 1 karawa. 

18 Ao I taku nako im, Ba te 
atibu nkoe, ao N na katea au 
ekaretia 1 aon te atibu aei; ао a 
bon aki kataea ana kai mataroa- 
ni mone. 

19 Ao N na ananiko kinin 
uean te Atua; ao ane ko kabaea 
i aon te aba, ao e à mana kabae- 
akii karawa; ao ane ko kabara 
i aon te aba, 80 е а mana kaba- 

raki i karawa. 

20 Ao e tuania ana reirei, ba a 
na'ki tuania aomata ba te Me- 
ila. 

21 Y I mwini bon akekei e moa 
ni kaotia Iesu nakoia ana reirei, 
ba е гізі nakona nako Ierutarem, 
ao bainikirinana ae bati irouia 
unimane ma ibona ake a kaka- 
nato ma tani koroboki, ao kama- 
teana, ao manautina n te kateni- 
bon. 

22 Ao Betero e taua, ao e 
boaia, ao e taku, Te Uea, e na 

nanoanaiko te Atua: e na'ki ro- 
ko aei iroum. 

23 Ao e rairaki, ao e taku na- 
koni Betero, Nako aku, Tatan: 
kabakau nakon te buakaka 
nkoe: tiaki aron nanon te Atua 
nanom, ma aron nanoia aomata. 

24 Ао e taku Iesu nakoia ana 
reirei, Ane kan ri mwiu, ao Ке” 
kakea bonana, ao ke tabeka ana 
kaibanaki, n irai. 

25 Ba ane kani kawakina maiu- 
na, ao e kabua iai: ma ane ka- 
bua maiuna i buku, ao e karekea. 

26 Ba tera kabaian te aomata, 
nkana tao e kareke aba ni kaba- 
ne, ni kabua tamneina iai? ao 
tera ae e na ana te aomata ba 
bon tamneina? 

27 Ba ane e na nako mai Natin 
te aomata ma neboakin Tamana 
ma ana anera; ao ane e na ana- 
nia aomata ni kabaneia aia bal 
nako, ni kaeti ma aia makuri. 

28 E koaua au taeka nako imi, 
ba a na'ki kata te mate tabeman 
i buakoia aika tei ikai, nkana a 
tuai n nora Natin te aomata, 
hkana e nako mai ma ueana. 

Ao Iesu i mwin ono-bon e we- 
tea Betero, ma Iakobo, ma Ioane 
are tarina, ao e kairi'a nakon te 
таппа ae rietata ni kaokoroia ; 

9 Ao e onikaki i mataia: ao e 
ota moana n ai aron tai, ao e 
mainaina kunikaina n ai aron te 
ririna. 

3 Ao akea ba e kaoti і mataia 
uakekei Mote ma Eria n taetae 
ma naia. 

4 Ao e taetae Petero, ao e ka- 
hai nakoni Iesu, Te Uea, e raoiroi 
тепага ikai: nkana ko taniri 
uma, ao- ti na katei tenua ikai; 
оба umam, teuana umani Mo- 
te, ao tuana uman Eria. 

5 Ao nke e tabe n taetae, ao 


akea ba e rabunia te nah ae 
гапеапеа ; ao noria, te bana man 
te nan, ae kanai, Natu ae tañira- 
ki aei, ae I kakatona irouna; 
kam na ono irouna. 

6 Ao nke a ono ana reirei, ao a 
baka ni bobaraki, ao e bati te 
maku irouia. 

7 Ao e nako ia Iesu, ao егіћіа, 
ao e taku, Tei rake, ba tai maku. 

8 Ao nke a kaeka mataia, ao 
a'ki nora temana, ba bon ti Iesu. 

9 Ao hke a ruo man te талда, 
ao e tuania Iesu, ni kanai, Kam 
na tai tuania aomata baike kam 
nori, hkana e tuai n uti man te 
mate Natin te aomata. 

10 Ao a titirakina ana reirei, ni 
kanai, A aera nkai a taku tani 
koroboki ba e riai ba e na nako 
mai moa Eria? 

11 Ao e kaekaia Iesu ni kanai, 
E bon nako mai moa Eria, ao e 
kaeti bal ni kabane. 

12 Ma I taku nako imi, bae a 
tia n roko Eria, ao a'ki kina, ma 
a karaoi nako ina baikana a kani 
karaoi. Ао апе e na bainikiri- 
naki Natin te aomata irouia n ai 
arona. 

18 Ao a ataia- iai ana reirei, ba 
e taekina Ioane are te Tia babe- 
tito nako ia. 

14 * Ao nkea roko uakekei i 

rariki'a aomata, ao e nako ina te 
aomata temana, ao e katorobu- 
bua i matana, ao e taku, 
‚15 Te Uea, ko na nanoanaea 
natu te mane; ba e ran,ao e 
bati marakina: ao e bati bakana 
n te ai, ao n te ran. 

16 Ao I uotia nakoia am reirei, 
ao a'ki kona ni kamaiua. 

17 Ao e taetae Iesu, ao e taku, 
Te roro ae aki onimaki, ae bua- 
kaka, ira-bon au bon ni mena 
iroumi? ira-bon au bon n taona 
nanou nako imi? Uotia mai na- 
ko iu. 

27 


MATAIO, XVIH. 


18 Ao e boa te taimonio lesu; 
ao e oti nako te taimonio mai 
nanona; ao e maiu naba te tein 
te aua arel. 

19 Ao a nako ni Iesu ana reirei, 
hke e a okoro, ao a taku, Ti aera 
nke ti aki kona ni kanakoa te 
baerei? 

20 Ao e taku Iesu nako ia, Kam 
aki kona ba akea te onimaki 
iroumi: ba e koaua au taeka 
nako imi, ba nkana jai te oni- 
maki iroumi n ai aron uan te 
makeke, ao nkana kam kanai 
nakon te mauna ane, Mae nkoe, 
nako ikekei; ao e boni mae iai: 
ao bon akea te bai teuana ae 
kam aki kona. 

91 Ma aki oti nako taimonio 
alka ai aron te baerei, ma a oti 
nako n te tataro ma te aki-ma- 
matam. 

22% Ao nke a maeka i Kariraia, 
ao e taku Iesu nako ia, Ane e na 
kamaneaki Natin te aomata na- 
ko nanoni bai'a aomata : 

93 Ao ane a na kamatea, ao ane 
e na mana uti n te katenibon. 
Ao а bati nanokawaki'a iai. 

24 T Ao nke a roko i Kabere- 
naum, ao à nako ni Betero tan 
ikoikoti maneni maneaben te 
Atua, ao a taku, E ana maneni 
maneaban te Atua ami Tia reirei 
ke e aki? 

95 E taku, E ana. Ao nkee 
roko i nanon te bata, ao e tae- 
tae moa lesu nako ina, ao e 
taku, Tera nanom, Timon? A 
anal aia mane uean aon aba 
mairouia antai? mairouia nati'a, 
ke mairouia akana tiaki nati'a? 

26 E taku Betero nako ina, 
Mairouia akana tiaki nati'a. E 
taku Iesu nako ina, Ma naia ae a 
inaomata nati. 

27 Ma ko na nako n te nama n 
tewea nako te matau, ao tabeka 
te ika ane moa n aitaki; ao nka- 

na ko kaurea wina, ao ko nora 
te abe-tara lai: ao ko anaia n 
anania i buku ma nkoe, ba ti ra- 
wa ni kabakaia nakon te bua- 
kaka. 

Ao a nako ni Iesu ana reirei 
п te boni naba arei, ao a taku, 
Antai ae kakanato riki n uean te 
Atua? 

2 Ao lesu e wetea te tel ae. ua- 
rereke, ao e kaki 1 buakoia, 

9 Ao e taku, E koaua au taeka 
nako imi, ba nkana kam aki rairi 
nanomi, ao nkana kam aki kato- 
ton aroia ataei aika uarereke, ao 
kam aki rin n uean te Atua. 

4 Ma naia ae ane karinanoa n 
al aron te tei aei, ao moan te 
kakanato n uean te Atua. 

5 Ао ane akoa temana te tei'ae 
ai aron ael, i bukin arau, ao e 
akoal naba. 

6 Ma ane kabaka nakon te bua- 
kaka temana irouia aikai aika 
uarereke aika ira nanou, ao e 
malu riki nkana e tauraki te 
atibu n ii baraua 1 roroana ni 
kainakoaki i marawa. 

7 E kananoana te aba i bukini 
kabakaia aomata nakon te bua- 
kaka! ba a bon tai roko kaba- 
kaia; ma e na reke kain te ao- 
mata ane kabakabaka! 

8 Nkana e kabakako nakon te 
buakaka baim ke waem, ao ko- 
roia, ao tewea nako mairoum: e 
raoiroi riki rinim n te maju hkana 
ko mauku, ke hkana e uruaki 
bain rabatam, nakon teweaki- 
nakom nakon te ai are aki ma- 


mamate, nkana uai baim, ke uai 


waem. 

9 Ao nkana e kabakako nakon 
te buakaka matam, ao ko nà 
autia, ao tewea nako mairoum: 
e raoiroi riki rinim n te maiu nka- 
na teuana matam, nakon teweaki- 

nakom nakon te ai are i Keena, | Nkana a bo nanoia uoman iroumi 
nkana uoua matam. i aon te aba nakon ane a na bu- 

10 Kam na taratarainkami ba | buti, ao a ananaki iroun Tamau 
kam na'ki riba temana irouia | are i karawa. 
aika uarereke aikai; ba I taku! 20 Ba ike a botaki iai uoman 
nako imi, A'ki toki aia anera n | ke teniman n arau, ao nai I mena 
taratara moan Tamau are 1 ka- | naba iai 1 buakoia. 
rawa. 21 Y Ao e nako ina Betero, ао 

11 Ba e roko Natin te aomata | e taku, Te Uea, tao iraua ana 
ni kamaiua ane bua. buakaka taru nako iu, aika N 

19 Tera nanomi? nkana tao | па kabara? tao toku itua? 
tebubua ana tibu te aomata, ao e | 22 E taku Iesu nako ina, I aki 
tiotio nako temana mai buakoia, | taku nako im, ba tokim itua ; 
ao tiaki e kitania ake ruanauni | ma tokim itinaun itua. 
ma ruaman, ao e nako ni mauna | 23 Ma naia aei, uean te Atua ai 
n ukoukora are tio nako? aron te uea temana, are kani 

13 Ao nkana tao e reke irouna, | kaeti ana bai ma ana toro nako. 
ao e koaua au taeka nako imi, | 24 Ao nke e moa ni kaeti bai, 
ba e kimareirei riki i bukin ќе ao e kairaki nako ina temana, 
tibu arei, nakoia аке ruanauni ае гізі ba e na anana terebu te 
ma ruaman ake a'ki tiotio nako. | tarena. 

14 Ao ai aron naba Tamami| 25 Ao akea ana bai n ana, ma 
are i karawa, nkai e aki tanira | haia are e tua teuarei ana toka, 
maten temana i buakoia aika ba e na kaboaki ma buna, ma 
uarereke aikai. natina nako, ma ana bai nako, 

18 Ao nkana e buakaka tarim | ba e na kareke bon ana bai. 
nako im, ao ko na nako n tuana | 26 Ma naia are e bobaraki te 
ana buakaka, hkana ti hkoe ma | toro ni butia, ao e kanai, Te Uea, 
haia: ao nkana e ono iroum, ao | ko na tai ewa nako iu, ba l a 
ko ana nanon tarim iai. la tai ananiko am bai ni ka- 

16 Ao hkana e rawa n oho, ao bane. 
ko na kaira temana ke uoman 97 Ao te toka, e nanoanaea ana 
iroum, ba e na kakoauaki te | toro arei iai, ao e kanakoa, ao e 
taeka ni kabaneaki ni wiia tani tuana ba e a tau, ba e a aki 
kakoauai taeka uoman ke teni-  an2na. 
man. 28 Ao e nako te toro arei, ao e 

17 Ao nkana e rawa n ono | bo ma raona n toro temana, ae 
irouia, ao ko na tuaña te ekare- | riai ba ‘е na anana tebubua te 
tia: ao nkana е rawa n ono iroun | raiara; ao e taua ni kona roroana, 
te ekaretia, ao ke' atonaki iroum | ao e taku, Kamai are riai ba ko 
ba te bekan, ao te tia ikoikoti | na ananai. 
ana mane te uea. 29 Ao raona n toro e bobaraki 

18 E koaua au taeka nako imi, |і rarikini waena, ni butia, ao e 
ba akana kam kabae i aon te | kanai, Ko na tai ewa nako iu, 
aba, ao a na maña kabaeakiika-| ba I a bon tai ananiko am bai 
rawa; ao akana kam kabara i|ni kabane. 
aon te aba, ao a na maña ka-| 30 Ao naia e rawa; ao e nako 
baraki i karawa ; ni kakii nanon te bata ni kaika- 

19 Ao I a maña taku nako imi, | in, ba e na mena iai ni karokoa 

te bon are e na añana ana bai 
ізі. 

31 Ao 
nori bnixe а karaoaki, ao e bati 
nanokawak?a ізі, ao a nako n 
tuana ala toka bai ni kabane ake 
a karaoaki. 

32 Ao ana toka e weteia, ao e 
taku nako ina, Te toro ae ko 
buakaka, I tuanko nkoa, ba e 
a tau ba ko а aki ananai te ba- | 
ere au mane, ba kioina nke ko 
butiai : 

33 Ao tiaki е riai, ba ko na 
mana nanoanaea raom n toro, n 
al arou nke I nanoanaiko ? 

34 Ao e un ana toka, ao e ana- 
nia tani kabaebae, ba e na mena 
irouia ni karokoa to bon are e 
na anana ana bai ni kabane iai. 

35 Ao ai aron naba ana makuri 
Tamau are 1 karawa, nako imi, 
nkana kam aki kabara aia bua- 
kaka tarimi mai nanomi. 

Ao nke e kabane taeka aikai 
Iesu, ao e kitana Kariraia, ao e 
nako n te aba are i rarikin lu- 
taia are 1 mainikun Ioretan ; 

2 Ao a iria aomata aika uanao; 
ao e kamaiuia iai. 

3 T Ao a nako ina Baritaio, ni 
kataia, ao a taku nako ina, E 
riai nkana e kanakoa buna te 
aomata i bukini bai nako? 

4 Ao e kaekaia ni kanai, Tiaki 
kam atia ni wareka taekan te- 
uare karaoi'a aomata і moani 
karikan te aba, ba e karaoia ba 
te mane ao te aine, 

5 Ao e kanai, Ma naia ae e na 
kitana tamana ao tinana te ao- 
mata n nim ma buna: ao a na 
riki n te iriko ae ti teuana naka 
uoman ? 

6 Ma naia ae tiaki uoman rimwi 
nakai, ba te iriko ae ti teuana. 
Ма hala ae akana e kabo te 

raona nako n toro, a| 





Atua, ao ke a tai motiki'a ao- 
mata. 

7 A taku nako ina, Ao e aera 
Mote nke e tua te aha te boki ni 
kananako, ao te kanakoa te 
aine? 

8 E taku nako ia, E aki tuki- 
nkami Mote пке kam kaki bumi, 
ba e bati matoatoan nanomi: ma 
tiaki arona nke e moa ni karika- 
ki te aba. 

9 Ao I taku nako imi, ba ane 
kaki buna nkana e tuai ni wene 
ni buakaka, ao e a mana buna 
te aine temana, ao e wene ni 
buakaka iai: ao ane buna neiere 
kakiaki, ao e wene ni buakaka 
lai. 

10 A taku nako ina ana reirei, 
Nkana ai aron ane aron te mane 
ma buna, ao e aki riai te iein. 

11 Ao e taku nako ia, A'ki ko- 
na n taua te taeka aei aomata ni 
kabaneia, ma a kona ake a ana- 
naki tauana. 

12 Ba bon iai iunaki labs 
aika buniaki ba iunaki mai biro- 
toia tinaia: ao bon iai iunaki 
tabeman, aika kaiunakiaki irouia 
aomata : ао bon iai iunaki tabe- 
man, aika kaiunaki'a, bon irouia, 
i bukin uean te Atua. Ane kona 
n taua aei, ao ke' taua. 

13 Y Ao a uotaki nako ina 
atael aika uarereke, ba e na kaki 
baina i acia n tataro: ao a boai'a 
ana reirei. 

14 Aoe taku Iesu, Kanakomai'a 
ataei aika uarereke, ao tai tuki 
nakoia nako iu; ba ai aroia kain 
uean te Atua. 

15 Ao e kaki baina i aoia, ao e 
nako maiai. 

16 Ao noria, e roko te aomata 
temana, ao e taku nako ina, Te 
Tia reirei ae raoiroi, tera te bai 
ae raoiroi ae N na karaoia, ba N 
na karekea te maiu are aki toki? 

17 Ao naja e taku nako ina, Ko 

aera nkai ko atonai ba I raoiroi? 
Akea temana ae raoiroi, ba bon 
ti te Atua: ma nkana ko kan 
rin i nanon te maiu, ao ko na tau 
taian tua. 

18 E taku teuarei nako ina, Tua 
ake a kana? Ao e taku lesu, 
Tai kamamateia aomata nkoe, 
Tai wene ni buakaka nkoe, Tai 
ira nkoe, Tai bukibuki nkoe, 

19 Ko na karinea tamam ma 
tinam: ao Ko na taniri'a aomata 
n ai arom, nkai ko taniriko. 

20 E taku te rorona nako ina, 
I tou mwin taeka aikai ni ka- 
bane ma nke te tei nai: Tera ae 
akea irou nkai? | 

21 E taku Iesu nako ina, Nkana 
ko kan riki ni moan te raoiroi, 
ao ko na nako ni kabo am bai 
nako n anania akana aki kaubai, 
ao e па reke am bai 1 karawa 
ігі: ao nako mai n irai. 

29 Ao nke e ono te taeka arei 
te rorona, ao e nanokawaki n 
nako; ba a bati ana bai. 

23 $ Ao е taku Iesu nakoia 
ana reirei, E koaua au taeka 
nako imi, ba ane kaubai ao e 
roko maki n uean te Atua. 

24 Ao I a mana taku nako imi, 
E kai rin te kamero ni banaban- 
an te neiran nakon ane kaubai, 
nkana e kan rin n uean te Atua. 

25 Ao nke a ono ana reirei, ao 
a kuba ni mi roaroa, ao a taku, 
Ma naia ae antai ae konaki ni 
kamaiuaki ? 

26 Ao e taratarala Iesu, ao e 
taku nako 1a, E aki konaki ba- 
ene irouia aomata; ma a konaki 
bai nako iroun te Atua. 

27 Y Ao Betero e kaeka ni ka- 
nai, Noria, ti kitani bai ni ka- 
bane, ao ti iririko ; ao tera ara 
bai? 

28 Ao e tab Iesu nako ia, E 
koaua au taeka nako imi, ba 
nkana e tekateka Natin te aoma- 


ta i aoni baona are tamaroa, n 
te mañamaiu, ao nkami, aika 
kam irirai, ane kam na tekateka 
i aoni bao aika tebwi ma uoua, 
ni kaeti taekaia utu ake Iteraera 
ake tenauni ma ua-utu. 

29 Ao ane kitana batana, ke 
tarina, ke manena, ke tamana, 
ke tinana, ke buna, ke natina, 
ke abana, i bukin arau, ao e na 
ananaki iai tebubua, ao e reke 
irouna te maiu are aki toki. 

30 A bati akana a rimoa aika 
na riki n rimwi; ao akana a 
rimwi aika na riki n rimoa. 

Uran te Atua, ai aron te ao- 
mata ae te tia tau-taeka n te bata 
teuana, are nako nke e a tiba 
inabon ni wetei'a tani makuri 
nakoni nen arokana te kurebe. 

2 Ao nke e katau bon aia ma- 
kuri tani makuri ma nai'a, ba 
tatabeua te raiara n te bonina, 
ao e kanakoia nakoni nen aro- 
kana te kurebe. 

3 Ao e a mana oti nako n te 
katen-aua, ao e noria aomata 
tabeman ba a tei n aori'a n te 
bata ni bobai, 

4 Ao e taku nako ia, Kam na 
nako ni nen te kurebe, ao Га 
ananinkami baika riai. До a 
nako. 

5 Aoeamana oti nako, nkee a 
tauanou ao n te karua-aua, ao e 
a mana katotona naba arona are 
rimoa. 

6 Ao e a mana oti nako n te 
aua are te katebwi-ma-teuana, 
ao e a mana nori'a aomata tabe- 
man ba a tei n aori'a, ao e taku 
nako ja, Kam aera nkai kam 
bon aorinkami n teitei n ua te 
bon ? 

7 A kanai nako ina, Akea ae 
kamakurira. E taku nako ia, 
Kam na nako naba nakoni nen 

te kurebe; ao ane riai, ao kam 
na ananaki. 

8 Ào nke e a bon, ao e taku te 
toka are arokana te kurebe na- 
kon ana touati, Wetei'a tani ma- 
kuri, ao anania nako bon aia 
makuri, n anania moa uake a 
roko rimwi, ao rimwi uake a 
roko rimoa. 

9 Ao nke a roko uakeke a ka- 
makuraki n te aua are te ka- 
tebwi-ma-teuana, ao a ananaki 
tatabeua te ralara. 

10 Ao nke a roko uakeke a moa 
ni kamakuraki, ao a taku i na- 
noia ba a nan ananaki baika 
maiti riki; ao a ananaki naba 
tatabeua te ralara. 

11 Ao nke a ananaki, ao a ban- 
antaeka nakon te tia tau-taeka n 
te bata arei, 

12 Ao a taku, À makuri uaka 
roko rimwi ti teuana te aua, ao 
ko kabotaunari'a ma naira aika 
ti aki onoi matera 1 an te ririna 
n te bon aei. 

13 Ao naia, e kaeka temana 
irouia, ni kanal, Raou, I aki ba- 
bakanikawai nako im: tiaki ko 
kataua te ralara nako iu? 

14 Uota am bai; ao an nako: 
І kan anan ae rimwi ni kabora- 
ola ma nkoe. 

15 Tiaki е гізі ba N na taua 
aron au bai? E buakaka ma- 
tam, nkai I raoiroi? 

16 Ao ai arona naba, ane a na 
riki n rimoa akana rimwi, ao ane 
a na riki n rimwi akana rimoa: 
ba a weteaki aomata aika bati, 
ma a karako aika rineaki. 

17 1 Ao nke e waerake Iesu 
nako lerutarem, ao e kaokoroia 
ana reirei ake tenauni ma uoman 
1 nanon te kawai, ao e taku 
nako ia, 

18 Noria, ti waerake nako le- 
rutarem ; ao ane e na kamaneaki 
Natin te aomata nakaia ibona 

aika kakanato ma tani koroboki, 
ao ane a na motika taekana ba 
te mate ; 

19 Ao ane a na anania Bekan 
ba a na bainikirina, ao ba a na 
kataerea, ao ba a na kamatea n 
te kaibanaki; ao e na mana uti 
n te kateni-bon. 

20 Y Ao е nako ina iai tinaia 
natin Tebetaio ma natina mane, 
ao e butia te bai teuana. 

21 Ao naia е taku nakon neie- 
rei, Te ra ае ko taniria? Е taku 
nako ina, Ka na tua ba a na te- 
kateka natu aika uoman, temana 
i anataim, ao temana i añamai- 
nim, n ueam. 

22 Ao e kaeka Iesu ni kanai, 
Kam aki ata ane kam bubuti. 
Kam kona ni moi n te manko 
are N nani moi iai, ao Kam kona 
ni babetitoaki n te babetito ae I 
babetitoaki iai? A taku nako 
ina, Ti kona. 

23 Ao e taku nakoia, Ane kam 
na boni moi n au manko, ao ane 
kam na babetitoaki n te babetito 
ae I babetitoaki iai: ma tiaki 
aubai te ana te tekateka i anataiu, 
ао 1 anamainu, ma aubai te an- 
аша ake a шой bukPa iroun 
Tamau. 

24 Ao nke a ono uake tenaun, 
ao a un nakoia tari ake uoman. 

25 A e wetei'a Iesu, ao e taku, 
Kam ataia ba a mataniwi'a Be- 
kan aia uea, ao a tou naba aroia 
ake moaia. 

26 Tiaki aromi aei: ma ane 
kani kakanato i buakomi, ao ke' 
riki n ami kauna. 

27 Ao ane kan riki ni moami, 
ао Ке” тікі n ami toro: 

28 Nai aron naba Natin te ao- 
mata nkai e aki nako mai, ba e 
na kaunana te aba, ma e roko ba 
e na kaunanaki, ao ba e na ana 
maiuna ba kamaiuaia aomata 
aika bati. 

29 $ Ao nke a nako mai Ieriko, 
ao a iria aomata aika uanao. 

30 Ao noria, uoman te mataki 
aika tekateka i rarikin te kawai; 
ao nke a ono ba e ri rariki'a 
Jesu, ao a takarua ni kanai, Ko 
na nanoanaira, Te Uea ae Natin 
Tawita. 

91 Ao a boai'a mataki to koraki, 
ba a na kainababu; ma a bon 
takarua riki, ao a taku, Ko na 
nanoanaira, Te Uea ae Natin 
Tawita. 

32 Ao e tei Iesu, ao e wetei'a, 
ao e taku, Tera ae kam taniria, 
ba N na karaoia nako imi? 

33 A taku nako ina, Te Uea, a 
na kaureaki matara. 

34 Ao e nanoanai'a Iesu, ao e 
rini mataia; ao a karina mataia 
n'noraba, ao a iria. 

Ao nke a kania Ierutarem, n 
roko i Betebake, 1 rarikin te 
mauna are Oriweta, ao Iesu e 
kanakoia ana reirei uoman, 

9 Ao e taku nako ia, Kam na 
nako n te kawa are i maimi, ao 
ane kam na butika ma te ati ane 
roaki, ao natina irouna: kabara, 
ao kairi'a mai nako iu. 

3 Ao nkana tao e taetae nako 
imi te aomata temana, ao kam 
na kanai, E ri iai te Uea; ao ea 
kanakoia naba. 

4 Ao a roko baikai ni kabane, 
ba e na kakoauaki are atonaki 
iroun te burabeti, nke e kanai, 

5 Kam na kanai nakon natin 
Tion te aine, Noria, e nako im 
am Uea, ae nimamanei, ae toka 
i aon te ati, ao natin te ati. 

6 Ao a nako ana reirei, ao a 
toua mwin ana taeka Iesu na- 
ko ia, 

7 Ao a kaira te ati, ma natina, 
ao a katiku kunikaia i aoia, ao 
a katoka lesu iai. 

8 Ao а kawene kunikaia aoma- 
ta aika uanao i nanon te kawai; 
ao a koro manani kai aomata 
temanina, ao a kawene i nanon 
te kawai. 

9 Ao a takarua aomata ake a ri 
moana, ao ake a ri mwina, ao a 
taku, Otana nakon Natin Tawita: 
E na karaoiroaki teuae nako mai 
n aran te Atua; Otana ike moan 
te rietata. 

10 Ao nke e roko i Ierutarem, 
ao e kiriwe te kawa ni kabanea, 
ao a taku, Antai aei? 

11 Ao a taku aomata, Jesu aei, 
are burabeti n Natareta i Kari- 
raia. 

12 Ao e roko Iesu ni maneaban 
te Atua, ao e kabaneia ni kaki- 
oia ake a bobai ao ake a kabobai 
n te maneaba, ao e karana nen 
aia mane tani kabo mane, ao 
kaintokaia tani kabo taobe. 

13 Ao e taku nako ia, E koro- 
bokiaki ni kanai, E na atonaki 
batau ba te bata n tataro; ma 
kam karaoia ba neia tan ira. 

14 Ao a nako ina mataki ma 
mauku ni maneaban te Atua; ao 
e kamaiuia. 

15 Ao ibona ake a kakanato 
ma tani koroboki, nke a nori 
ana bai ni kamimi ake e karaoi, 
ma to koraki n ataei ba a takarua 
ni maneaban te Atua ni kanai, 
Otana nakon Natin Tawita, ao a 
nanobuaka, 

16 Ao a taku nako ina, Ko ono 
aia taeka aikai? Ao etaku Iesu 
nako ia, I ono; kam tuai ni wa- 
reka te taeka are kanai, Ko ka- 
rika te kamoamoa mai wiia ataei 
aika uarereke ao merimeri? 

17 Ao e kitania, ao e nako man 
te kawa nako Betania, ao e 
matu iai. 

18 T Ao nke e а tiba inabon, 
nke e tabe n oki nakon te kawa, 
ao e baki. 


33 


MATAIO, XXI. 


19 Ào e nora te biku tekaina i 
rarikin te kawai, ao e nako iai, 
ao e nori ti bana naba, ao e taku 
nako iai, E na tai oki n riki uam. 

20 Ao e aki tai maten te biku. 
Ao nke a noria ana reirei, ao a 
mimi, ao a taku, Ai aki tai ra 
maten te biku. 

2] E kaekaia Iesu ni kanai, E 
koaua au taeka nako imi, ba 
nkana ізі te onimaki iroumi, ao 
nkana kam aki nanokokoraki, 
ao kam kona ae karaoaki nakon 
te biku, ao nkana kam kanai 
nakon te mauna aei, Ko na tabe- 
kaki nako, n teweaki nako ma- 
rawa; ao e a karaoaki naba. 

22 Ao bai ni kabane, aika kam 
bubuti n te tataro, n onimaki, ao 
kam na ananaki. 

23 T Ao nke e roko ni manea- 
ban te Atua, ao a nako ina ibona 
ake a kakanato ma aia unimane 
kain aon te aba, hke e tabe n 
геігеі, ао a taku, Ko karaoi bai- 
kai n antena taeka? ao antal ae 
tuanko ba ko na karaoi baikai? 

24 Ao e kaekaia Iesu ni kanai, 
N na titirakininkami te bai teu- 
ana, ao nkana kam tuanai, ao 
nai I a mana tuannkami naba 
teuare tuanai ba N na karaoi 
baikai. 

25 Ana babetito Ioane, maia? 
mai karawa, ke mairouia aoma- 
ta? Aoaianoirouia, ao a taku, 


Nkana tao ti kanai, Mai karawa, 
ao ane e na kanai nako ira, Ao 
kam aera nke kam aki ira na- 
nona? 

26 Ao nkana tao ti kanai, Mai- 
rouia aomata; ao ti makuia ao- 
mata; ba a bane n taku aomata 
ba te burabeti Ioane. 

27 Ao a kaeka Iesu ni kanai, 
Ti akiataia. Aoetaku nako ia, 
Ao nai I aki tuannkami пара 
teuare tuanai ba N na karaoi 
baikai. 

28 Ao tera nanomi? Temana 
te aomata ae uoman natina mane, 
nkoa; ао е nako n te karimoa, 
ao e kanai, Natu, ko na nako ni 
makuri ni nen arokau te kurebe 
n te bon aei. 

29 Ao e kaeka ni kanai, ID rawa ; 
ao rimwi e raira nanona, ao e 
nako. 

30 Ao e a mana nako n te ka- 
rimwi, n tuana naba. Ao e ka- 
eka ni kanai, a Te Toka, I nako; 
ao e aki nako. 

31 Antal ae toua mwin ana tae- 
ka tamana irouia uake uoman? 
A taku nako ina, Te karimoa. 
E taku Iesu nako ia, E koaua au 
taeka nako imi ba a ri moami 
tan ikoikoti ana mane te uea, ao 
nikiranroro nakon uean te Atua. 

32 Ba e nako imi loane ni ka- 
wain te raoiroi, ao kam aki ira 
nanona; ma a ira nanona tan 
ikoikoti ana mane te uea, ao ni- 
kiranroro: ao nke kam noria, 
ao kam aki rairi nanomi rimwi, 
n ira nanona. 

33 Kam na ono te taetae ni 
kaikonaki teuana: Te aomata 
temana nkoa ae te tia tau-taeka 
n te bata teuana, ae uniki ku- 
rebe ni neia, ao e oi rarikiia ao e 
kena nen taonani kurebe i nano- 
na, ao e katea te bata ni karan 
ae rietata, ao e anania tan ribana, 
ao e nako n te aba ae raroa : 

94 Ao nke a kan tawa uani ku- 
rebe, ao e kanakoia ana toro 
nakoia tan ribana, ba a na ana- 
naki uaia. 

35 Ao tan ribana, a tauia ana 
toro, ao a boa temana, ao a ka- 
matea temana, ao a karebana 
temana n te atibu. 

36 Ao e a mana kanakoia toro 
tabeman aika maiti riki nakoia 
akeke rimoa: ао а’ mana mena- 
kia n ai aroni menakia ake 
rimoa. 

37 Ao rimwi e kanakoa natina|n te 


te mane nako ia, ao e kanai, Ane 
a na karinea natu. 

38 Ao nke a nora te nati tan 
ribana, ao a taku irouia, Boni 
haia are nan ababa rimwi; nako 
mai, ti na kamatea, ao ti na 
taua mwin te aba. 

39 Ao a taua, ao a kakioa man 
nen te kurebe, ao a kamatea. 

40 Ma naia aei, nkana e roko 
te toka are arokana te kurebe, 
ao e na irakinia tan ribana ake- 
kei ? 

41 A taku nako ina, Ane e na 
kareke kaiia aomata ake a bu- 
akaka n tirinia, ao ane e na ana 
nen te kurebe nakoia tan ribana 
tabeman, akana na anana uana 
nkana bonina. 

49 E taku Iesu nako ia, Kam 
tuai ni wareka are n te Baibara 
are kanai, E riki n atun te mani- 
hanina te айри are teweaki nako 
irouia tani katei-bata: bon ana 
makuri Iehova aei, ao e kamimi 
i matara ? 

43 Ma naia ae I taku nako imi, 
E na anaki mairoumi uean te 
Atua, ao a na ananaki aomata 
aika kariki uana. 

44 Ao ane bakara te айба ael, 
ao e na ikoaki ізі: ao ane е ba- 
karia te atibu aei, ao e na kama- 
natua. 

45% Ao nke a ono ana taetae пі 
kaikonaki ibona ake a kakanato 
ma Baritaio, ao a ataia ba e tae- 
kinia. 

46 Ao a ukoukora tauana, ma a 
makuia aomata, ba a taku ba te 
burabeti. 

Ao e a mana taetae Iesu nako 
ia n taetae ni kaikonaki, ao e 
taku, 

2 Uean te Atua ai aron te Uea 
temana, are karaoa te amarake 


iein i bukin natina te 
mane, 

3 Ao e kanakoia ana toro ba a 
na wetei'a ake a tia n tuahaki ba 
a na amarake n te botaki n ama- 
rake: ao a rawa n nako. 

4 Ao e a mana kanakoia toro 
tabeman, ao e taku, Kam na 
kanai nakow ake a weteaki, 
Noria, I a tia ni katauraoi au ama- 
rake: a tirinaki au kao ao au 
man aika nenea, ao a tae nanini 
bai ni kabane: kam na nako n 
te botaki n amarake. 

5 Aou ki bwerenaki, ao a nako; 
temana e nako abana, ao temana 
e nako n ana bai ni bobai: 

6 Ao nikiraia, a tauia ana toro, 
ao a bainikirinia, ao a kama- 
teia. 

7 Ao te uea, nke e ono, ao e un: 
ao e kanako ana tana n tirinia 
tani kamamate akekei, ao ni 
kabuoka aia kawa. 

8 Ao e taku nakoia ana toro, 
E a tae nanin te amarake, ma 
a'ki raoiroi ake a weteaki. 

9 Ma naia ae kam na nako tu- 
tani kawai, ao akana kam bo ma 
nai'a, ao wetei'a nakon te botaki 
n amarake. 

10 Ào a nakonako ni kawai 
toro akekei, ao a kabaneia ake a 
bo ma nai'a ni botia akana bua- 
kaka, ao akana raoiroi: ao e 
kebo rarikin te amarake n to ko- 
raki ae rarikiriki n amarake. 

11 Ao nke e rin te uea ba e na 
kawari'a ake a rarikiriki n ama- 
rake, ao e nora te aomata iai, ae 
aki karina te kunikai n amarake 
n te iein. 

12 Ao e taku nako ina, Raou, 
ko aera nkai ko rin ikai nkai ko 
aki karina te kunikai n amarake ? 
Ao€ aki kona te taetae. 

13 Ao e taku te uea nakoia to- 
ro, Kabae baina ma waena, ao 
uotia nako n tewea nako nanon 


35 


MATAIO, XXIL 


te ro areiao; te tan ao te ke- 
keruatai ni wi iai. 

14 Ba a weteaki aomata aika 
bati, ma a karako aiza rineaki. 

15 "Ao a nako Baritaio, nkekei, 
ao a lanoa kamaneana n ana 
taeka. 

16 Ao a kanakoia aia reirei ma 
raon Erote nako ina, ao a kanai, 
Te Tia reirei, ti ataiko ba ko 
koaua, ao ko reirei kawain te 
Atua ni koaua, ao ko aki mutia- 
kinia aomata ; 'ba ko aki rinorino 
ni moaia поа. 

17 Ма аја ae ko na tuanira, 
Tera nanom? Е riai te апаш 
Kaitara ana mane, ke e aki? 

18 Ao Iesu e atai aia buakaka, 
ao e taku, Tani mamana-te-aba, 
kam aera nkai kam katai ? 

19 Katerea te mane ane e anan- 
anaki te uea. До a uota te rai- 
ara nako ina. 

90 Ao e taku nako ia, Ante 
tamneina aei, ao ante koroboki- 
ana? 

21 A taku nako ina, Kaitara. 
Ao e taku nako ia, Ma naia ae 
kam na anani Kaitara akana ana 
bai Kaitara; ao anan te Atua 
akana ana bai te Atua. 

22 Ao nke a ono, ao a mimi, ao 
& nako ni kitana. 

23 А Ao а nako ina n te boni 
naba arei to koraki n Tarukaio, 
ake а taku ba akea te manauti, 
&0 & titirakina, 

24 Ni kanai, Te Tia reirei, e 
kanai Mote, Nkana e mate te ao- 
mata n aki natina, ao ke' buna 
buna tarina ni karika natin ta- 
rina. 

25 A mena nkoa iroura tari- 
mane aika itiman: ao e iein te 
karimoa, ao e mate n aki natina, 
ao e kitana buna iroun tarina: 

26 Ao ai aron naba te kauoman, 
aote kateniman, ao ai aroia nako 
naba ni карапеја uake itiman. 

27 Ao i mwiia ni kabaneia e a 
mana mate naba te aine. 

28 Ma naia aei, ante buna neie- 
rei irouia uake itiman n te mana- 
uti? ba a bane ni buna. 

29 E kaekaia lesu ni kanai, 
Kam kairua, ba kam aki ata te 
Baibara, ao makan te Atua. 

30 Ba e aki iein te aba n te 
mañauti, ao e aki inai, ba ai 
aroia ana anera te Atua ake i 
karawa. 

31 Ao nkai ti taekini manauti'a 
mate, ao kam tuai ni wareka ana 
taeka te Atua nako imi, nke e 
kanai, 

32 Nai Atuan Aberaam, ao 
Atuan ltaaka, ao Atuan Iakoba? 
Tiaki Atuaia akana mate te Atua, 
ma Atuaia akana maiu. 

33 Ao aomata, hke a ono, ao a 
mimi n ana reirei. 

34 Y Ao nke a ono Baritaio ba 
e kaini wiia Tarukaio, ao a bo- 
taki. 

35 Ao temana irouia, ae te tia 
koroboki, e titirakina lesu, ni 
kataia, ao e taku, 

36 Te Tia reirei, tera te taeka 
ae korakora n te Baibara? 

37 E taku Jesu nako ina, Ko na 
tanira Iehova are Atuam ni bu- 
rom ni kabanea, ao n tamneim 
ni kabanea, ao n nanom ni ka- 
banea. 

38 Moa te taeka aei, ao e kora- 
kora. 

39 Ao ai aron naba are te kau- 
oua, are kanai, Ko na tanira 
raom n ai arom nkai ko taniriko. 

40 E bane te tua ma aia taeka 
burabeti n tauraki n taeka aika 
uoua aikai. 

41 Y Ao nke a botaki Baritaio, 
ao e titirakinia Iesu, 

49 Ni kanai, Tera nanomi na- 
koni Kristo? Ante natina? A 
taku nako ina, Natin Tawita. 

43 E taku nako ia, Ao e aera 

Tawita nke e atona teuaei iroun 
te Tamnei ba ana Uea, ni kanai, 

44 E taku lehova nakon au Uea, 
Ko na tekateka i anataiu, ni ka- 
tiai ba N na Кагаоға am kairiri- 
bai ba neni katokani waem? 

45 Ao nkai e atonaki iroun Ta- 
wita ba ana Uea, ao e aera nkai 
natina ? 

46 Ao bon akea temana ane 
kona ni kaeka, ao akea ane aki 
mamaku n tititirakina i mwin te 
bon arei. 

E taetae Iesu, nkekei, nakoia 
aomata ma ana reirei, 

9 Ni kanai, A tekateka tani 
koroboki ma Baritaio ni kainto- 
kani Mote; 

3 Ma naia ae kam na kawa- 
kini baikana a tuannkami ba 
kam na kawakin, ao karaoi naba: 
ma tai kakairi n aia makuri: ba 
a tutuatua, ma a'ki karaoi. 

4 Ba a kabae uota aika rawa- 
wata ao aika kamamate, ao a 
katoka i aon anaia aomata ; ma 
a rawa n uoti n tabonibai'a 
teaina. 

5 Ma a karaoi aia makuri ni 
kabane ba a аопап noraki irouia 
aomata: a karababai aia buraki- 
tere, ao a kamarairai buruburun 
niniraia, 

6 Ao a taniri ne n rarikiriki n 
amarake aika moan te raoiroi, ao 
kaintoka aika moan te raoiroi 1 
nanoni maneaba, 

7 Ao te ina ni bata ni bobai, ao 
te atonaki irouia aomata ba 
Rabi, Rabi. 

8 Ma tai atonaki nkami ba 
Rabi: ba ti temana ami Tia rei- 
rei, ba Kristo; ao tari nkami ni 
kabaneinkami. 

9 Ao tai atona te aomata i aon 
te aba ba tamami: ba ti temana 
Tamami, ba teuare i karawa. 


10 Ao tai atonaki nkami ba tani 
kairiri; ba ti temana ami tia 
kairiri, ba Kristo. 

11 Ao ane ababaki riki iroumi, 
ao ane e na riki n ami tia ma- 
kuri. 

12 Ao ane kababakia, ao e na 
kauarerekeaki ial; ao ane kaua- 
rerekea, ao e na kababakaki iai. 

13 A na reke kaimi, tani koro- 
boki ma Baritaio, aika tani ma- 
mana-te-aba! ba kam bonota 
uean te Atua nakoia aomata: ba 
kam aki rin nkami, ao kam 
tuki'a akana kan rin iai. 

14 A na reke kaimi, tani koro- 
boki ma Baritaio, aika tani ma- 
mana-te-aba! ba kam taebai ba- 
taia aine aika a mate buia, ao 
kam kananaui ami tataro ni kan 
noraki: ma ћаіа ае kam na aña- 
naki iai te kabuakakaki ae kora- 
kora riki. 

15 A na reke kaimi, tani koro- 
boki ma Baritaio, aika tani ma- 
mana-te-aba! ba kam kabuta 
marawa ao aon te aba, ba kam 
па ana nanon te bekan temana; 
ao nkana e reke, ao kam karaoia 
ba natini Keena ae ai aron ae 
uoua abakimi nkai natini Keena 
nkami. 

16 A na reke kaimi, tani kairiri 
aika kam mataki, aika kam ka- 


nai, Nkana e kakoaua ana taeka 
te aomata ni karerea maneaban 
te Atua nako ina, ao akea 
mwina; ma ane kakoaua ana 
taeka ni karerea korani manea- 
ban te Atua nako ina, ao e bae 
ial. 

17 Kam baba ao kam mataki: 
ba e na ae kakawaki riki, te 
kora, ke maneaban te Atua are 
tabua te kora? | 

18 Ао kam kanai пара, Nkana 
e kakoaua ana taeka te aomata 
ni karerea te bao ni karea nako 
ina, ao akea mwina; ma ane ka- 


37 


MATAIO, XXIII. 


koaua ana taeka ni karerea te 
karea ane i aona nako ina, ao e 
bae iai. 

19 Kam baba ao kam mataki: 
ba e ña ae kakawaki riki, te 
karea, ke te bao ni karea are 
tabua te karea? 

20 Ma naia aei, ane kakoaua 
ana taeka ni karerea te bao ni 
karea nako ina, ao e kakoaua 
ana taeka ni karerea ma bai ni 
kabane ake i aona. 

21 Ao ane kakoaua ana taeka 
ni karerea maneaban te Atua 
nako ina, ao e kakoaua ana tae- 
ka ni karerea ma teuare maeka i 
nanona. 

22 Ao ane kakoaua ana taeka 
ni karerea karawa nako ina, ao 
e kakoaua ana taeka ni karerea 
baon te Atua ma teuare tekateka 
i aona. 

23 A na reke kaimi, tani koro- 
boki ma Baritaio, aika tani ma- 
mana-te-aba! ba kam anana ka- 
bwian ami bai, are te mineta, ¿0 
te aneto, ao te kumino, ao kani 
katuku bai aika ababaki riki n 
ana taeka te Atua, are te raoiroi, 
ao te atatalaomata, ao te onima- 
ki: e riai te karaoi baikai, ao te 
aki kaki baikekei. 

24 Tani kairiri aika kam mata- 
ki, aika kam raumea te binobi- 
nonikai, ao kam ona te kamero. 

25 A na reke kaimi, tani koro- 
boki ma  Baritaio, aika tani 
mamana-te-aba! ba kam teboka 
akun te manko ma te raurau, ma 
a on nanoia n te babakanikawai 
ao n te buakaka. 

26 Te Baritaio ae ko mataki, 
kaitiaka moa nanon te manko ma 
te raurau, ba a aonan itiaki akuia. 

27 A na reke kaimi, tani koro- 
boki ma Baritaio, aika tani ma- 
mana-te-aba! ba ai aron rua ni 
mate aika mainaina, nkami; a 
bon tamaroa aoia, ma a on na- 

noia n riia mate, ao n te kamara 
ni kabanea. 

28 Ao ai aromi naba, nkai kam 
baka n raoiroi і aomi i mataia 
aomata, ma a on nanomi n te 
mamana-te-aba ao n te buakaka. 

29 A na reke kaimi, tani koro- 
boki ma Baritaio, aika tani ma- 
mana-te-aba! ba kam karaoi aia 
rua ni mate burabeti, ao kam 
katamaroai ala rua ni mate ake a 
raoiroi, 

30 Ao kam kanai, Tao nke iai 
naira n aia bon ara bakatibu, ao 
ti aki raonia ni kamateia bura- 
beti. 

31 Ma naia ae kam boni kao- 
tinkami iroumi, ba nati'a ake a 
kamateia burabeti, nkami. 

32 Ao kam na kaona baini bai- 
rean aia buakaka ami bakatibu. 


33 Nkami aika naeta, aika bun- 
ia baiba, kam na iraninkami ni 
biri nako man te tirinakiiKeena ? 

34 Ma naia ae N na kanakoia 
burabeti, ma aomata aika raba- 
kau, ma tani koroboki nako imi: 
ao ane kam na kamatela tema- 
nina, ао ane kam па башта ni 
kaibanaki; ao ane kam na kata- 
ereia temahina ni maneabami, ao 
ane kam na kakioia man te kawa 
teuana nakon te kawa teuana: 

35 Ba a na bane ni kaboaki 
iroumi rara ake a raoirol ake a 
katinakoaki 1 aon te aba, mai 
mwin raran Abera are raoiroi ao 
tokina raran Takaria are natini 
Barakia, are tirinaki iroumi i 
marenani maneaban te Atua ma 
te bao ni karea. 

36 E koaua au taeka nako imi, 
ba a na bane n roko baikai i aon 
te roro ael. 

37 4 lerutarem, Ierutarem, ae 
ko kamateia burabeti, ae ko ka- 
rebanai'a ake а kanakoaki nako 
im, ai bati ra au kani bobotia 
natim, n ai aron te moa-aine 

nkana e botia natina i ani baina, 
ao kam газа! 

38 Noria, e tiku ni bikematata 
batami nako imi. 

39 Ba I taku nako imi, ba kam 
na mana aki norai rimwi, ni ka- 
rokoa ami kanai, E na karaoiro- 
aki teuae nako mai n aran te 


Uea. 

Ao e oti nako Iesu, ao e kita- 
na maneaban te Atua: ao a nako 
ina ana reirei ba a na kotokotea 
maneaban te Atua nako ina, ma 
baina nako. 

2 Ao e taku Iesu nako іа, Tiaki 
kam nori baikai ni kabane? E 
koaua au taeka nako imi, ba ane 
e na bon aki tiku ikal te atibu 
teuana 1 aon te atibu teuana n 
aki kabakaki. 

8 Aa nke e tekateka 1 aon te 
mauna are Oriweta, ao a nako 
ina ana reirei nke a okoro, ao a 
taku, Ko na tuanira, ba a na 
roko baikai ninai? ao tera kani- 
kinaean rokom, ao tokin te aba? 

4 Ao Iesu e kaekaia ni kanai, 
Kam na taratarainkami ba a na'ki 
burebureinkami aomata. 

5 Ba ane a na nako mai n arau 
aomata aika bati, ao a na kanai, 
Te Kristo nai; ao ane a na bure- 
burei'a aomata aika bati. 

6 Ao ane kam na ono talani 
buaka ma tanuani buaka: kam 
па taratarainkami ba kam na'ki 
maku: ba ane a na boni bane n 
roko baikai, ma e tuai n roko te 
toki. 

7 Ba ane a na tei kain te aba 
teuana n eki'a nako kain te aba 
teuana ; ao uean te uea temana 
n eka nako uean te uea temana: 
ao ane a na roko rono, ao aoraki 
aika kamamate, ao maeiein te 
aba, n te aba teuana ao n te aba 
teuana. 


8 A atiba kananokawaki baikai 
nako. 

9 Ao ane a na aña nkami, ba 
kam na bainikirinaki, ao ane a 
na kamatemkami: ao ane kam 
na ribaki irouia aomata ni kaba- 
neia i bukin arau. 

10 Ao ane a na kabakaki nakon 
te buakaka aomata aika bati, ao 
ane a na i kamamane, ao ane a 
na i kairiribai. 

11 Ao ane a na kaoti burabeti 
ni kewe aika bati, ao ane a na 
bureburei'a aomata aika bati. 

12 Ао апе e a kani mauna tani- 
ran te Atua irouia aomata aika 
bati, ba ane e na kabatiaki te 
buakaka. 

13 Ma ane nanomaka ni karo- 
koa te toki, ao e na kamaiuaki. 

14 Ao ane e na reireiaki euan- 
kerion uean te Atua i aon aba ni 
kabane ba te bai ni kaotioti na- 
koia aomata ni kabaneia; ao e a 
roko naba ізі te toki. 

15 Ao nkana kam nora te bai n 
uru bai ae ribaki, are taekinaki 
iroun Taniera are te burabeti, ba 
e tei n te tabo are tabu, (ane 
taetae n te boki, ao ke’ ataia,) 

16 Ao akana mena i Iutaia, ao 
ke a biri nako ni mauna: 

17 Ane mena i aon te bata, ao 
ke’ tai ruo n uota nako ana bai 
teuana mai nanoni batana: 

18 Ao ane mena n te nukamotu 
ao ke’ tai okira batana n anai 
kunikaina. 

19 Ao a kananoana ake a bi- 
koukou, ao ake a kamamaia na- 
ta ni bon akekei. 

20 Ao kam na tataro ba kam 
na'ki biri nako n te tae ni bon, 
ao n te Tabati. 

2] Ba ane e na bati te kananoa- 
na ae akea arona ma nke e moa 
ni karikaki te aba, ao bon akea 
arona rimwi. 

29 Ao nkana a'ki kakimototoa- 

ki bon akekei, ao a'ki kamaiuaki 
aomata : ma a boni kakimototo- 
aki bon akekei i buki'a ake a 
rineaki. 

23 Ao nkana tao e taku nako 
imi te aomata temana, Noria, 
Kristo ikai, ke Ikekei; ао tai 
ira nanona. 

24 Ba ane a na kaoti taiani 
Kristo ni kewe, ao burabeti ni 
kewe, ao ane a na kaoti kanikina 
aika ababaki ao bai ni kamimi, 
ni bureburel'a аке a rineaki, 
hkana a konaia. 

25 Noria, Га tia n tuannkami 
nkai a tuai n roko. 

26 Ma naia aei, nkana а kanai 
nako imi, Noria, e mena n te 
rereua; ao tai nako iai: Noria, 
e mena i nanon ru aika raba; 
ao tal iri nanola. 

27 Ba e ura te iti mai mainiku, 
ao e ota ni wairio; ao ai aron 
naba rokon Natin te aomata. 

28 Ba ike e mena iai te banna, 
ао ane a na ikotaki iai ikare. 

29 Ao i mwin te kananoana are 
ni bon akekei, ao ane e na karo- 
roaki tai, ao e aki mama nama- 
kaina, ao a na baka toitoi mai 
karawa, ao а na kamaeieiaki 
baini karawa ake a korakora: 

80 Ao ane e na kaoti naba ka- 
nikinaean Natin te aomata i ka- 
rawa: ao ane a na bane n tan 
kainaonaba, ao a na nora Natin 
te aomata, ba e nako mai i aon 
nani ni karawa ma te maka ao 
te mimiton ae bati. 

31 Ao ane e na kanakoia ana 
anera ba a na katana te bu ae e 
korakora tanina, ni bota ana ko- 
raki ae rineaki man taian an ake 
aua, ao mai rarikini karawa ao 
rarikini karawa. 

32 Ao kam na reireiaki nkai n 
te taetae ni kaikonaki nakon te 


biku; Nkana e ububu mañana, 
ao nkana e kariki bana, ao kam 

ataia ізі ba e a kan te moa ni 
bon: 

83 Ao ai aromi naba, nkana 
kam nori baikai ni kabane, ao 
kam na ataia iai ba e a kan, ae i 
rarikini mataroa. 

94 E koaua au taeka nako imi, 
ba e na'ki bane ni mate te roro 
aei, nkana a tuai ni bane n roko 
baikai. 

30 Ane e na mauna karawa ao 
te aba, ma a bon aki mauna au 
taeka. 

36 Ma akea ane ata rokon te 
bon arei, ao te aua arei, ao aki 
atala naba anera ni karawa, ma 
а Tamau ae ataia. 

37 Ao ai aron ana boni Noa 
rokon Natin te aomata. 

38 Ba ni bon ake i main te ie- 
ka, ao e amamarake te aba, ao 
e momoi, ao e iein, ao e inai, ni 
karokoa te bon are e rin iai Noa 
i nanon te ake, 

39 Ao a'ki ata te ieka nke e 
tuai n roko n uoti'a nako aomata 
ni kabaneia; ao ai aron naba 
rokon Natin te aomata. 

40 Ao ane a na mena ni nen te 
aroka uoman te mane; e na uo- 
taki nako temana, ao e na katu- 
kaki temana. 

4] Ane a na tabe n ii baraua 
uoman te aine n te atibu; e na 
uotaki nako temana, ao e na ka- 
tukaki temana. 

49 Ma naia ae kam na kamaru- 
ruhinkami; ba kam aki ata te 
aua ane e na nako mai iai ami 
Uea. 

48 Kam ata te tia tau-taeka n 
te bata, ba nke e akaman ata 
ana tai te tia ira n roko, ao e 
kamaruruna lai n tuka uruani 
batana. 


44 Ma naia ae kam na katae 
nanimi: ba ane e na roko Natin 
te aomata n te aua ane kam taku 
i nanomi ba e aki roko ізі. 

45 Ao antai te toro ae kakaoni- 
maki, ae rabakau, ae karaoaki 
iroun ana toka ba mataniwiia 
tabonibaina, ni kamarakeia n aia 
tai? 

46 E a kabaia te toro ae e noria 
ana toka, nkana e roko, ba e 
tabe lai. 

47 E koaua au taeka nako imi, 
ba e na karaoia ba mataniwin 
ana bai nako. 

48 Ma nkana tao e taku i na- 
nona te toro are buakaka, E ka- 
kiriaria rokona au toka; 

49 Ao nkana e atiba batiboi'a 
raona nako n toro, ao e amarake 
ao e moi ma ake a таліп; 

50 Ao ea roko naba ana toka 
te toro arei n te bon ae e aki 
ukoukoria iai, ao n te aua ae e 
aki ataia, 

51 Ao e na korouaia, ao e na 
anana ana baii rariki'a tani ma- 
mana-te aba: te tan ao te keke- 
ruatai ni wi lai. 

Ao uean te Atua, al aroia te- 
naun te kibono, ake a anai aia 
bae n oti nako ni butimaea te 
tia iein. 

2 A ataibai niman, ao a bana- 
bal niman. 

3 A uoti aia bae nake a ban- 
abai, ao a'ki ua ba: 

4 Ao a ua ba nake a ataibai i 
nanon aia atiniba ma aia bae. 

5 Ao nke e baenikai te tia iein, 
ao nakekei, a bane n nimatutu 
ma ni matu. 

6 Ao nke e a nukanibon, ao e 
karikaki te takarua ae kanai, 
Noria, ae a roko te tia iein; kam 
na nako ni butimaia. 

7 Ao a bane n tei rake kibono 
akekei, ao a kauramakai aia bae. 

S Ao a taku nake a banabai na- 
koia nake a ataibai, Kamai teu- 
tana n ami ba; ba a mate ara bae. 

9 Ao а kaekaia nake a ataibal 
ni kanai, Akea ; ba e kawa n aki 
tau nako imi ao nako ira: ma 
kam na nako ia tani boba ni ka- 
bo ami ba. 

10 Ào nke a nako ni boba, ao 
e roko te tia ісіп; ao a rini ma 
nala n te botaki n amarake n te 
iein nake a tauraoi aia bai: ao e 
a bonotaki naba te mataroa. 

11 Ao rimwi a roko kibono ake 
raola, ao a kanai, Te Toka, Te 
Toka, ko na kaukia nako ira. 

19 Ao e kaekaia ni kanai, E 
koaua au taeka nako imi, ba I 
aki kinainkami. 

13 Ma naia ae kam na kamaru- 
ruhihkami; ba kam aki ata te 
boh ma te aua are e na nako 
mai iai Natin te aomata. 

14 Ba ai aron te aomata are kan 
nako n te aba ae raroa, are we- 
tei'a ana toro, n añania ana bai. 

15 Ao e anan temana nimaua te 
tarena, ao temana uoua, ao te- 
mana teuana; e anania nako n 
al aron rabakauia; ao e a nako 
naba. 

16 Ao teuare añanaki nimaua 
te tarena, e nako ni bobai ni bai- 
kekei, ao e karaka riki nimaua 
іс tarena. 

17 Ao ai uron naba teuare ana- 
naki попа, e karaka riki uoua. 

18 Ao e nako teuare ananaki 
teuana, ao e kena te tano, ni ka- 
raba ana mane ana toka iai. 

19 Ao i mwini bon aika aki 
bati, ao e roko aia toka toro 
akekei, ao e kaeti ana bai ma 
nal'a. 

90 Ao e roko teuare ananaki 
nimaua te tarena, ao e uoti riki 
nimaua te tarena, ao e taku, Te 
Toka, ko ananai nimaua te tare- 
na; noria, 1 karaka riki nimaua 
te tarena i rariki'a. 

21 E taku ana toka nako ina, E 
raoiroi; te toro ae ko raoiroi ae 

ko kakaonimaki nkoe: ko ka- 
kaonimaki nakoni baika karako, 
N na karaoiko ba wini baika 
bati: ko na rin i nanoni kima- 
reirein am toka. 

29 Ao e roko teuare ananaki 
uoua te tarena, ao e taku, Te 
Toka, ko ananai uoua te tarena: 
noria, I karaka riki uoua te ta- 
rena і rariki'a. 

23 E taku ana toka nako ina, 
E raoiroi; te toro ae ko raoiroi 
ae ko kakaonimaki nkoe; ko 
kakaonimaki nakoni baika kara- 
ko, N na karaoiko ba matani 
wini baika bati: ko na rin i na- 
noni kimareireiu am toka. 

24 Ao e roko teuare ananaki 
ieuana te tarena, ao e taku, Te 
Toka, I ataiko ba te aomata ae 
ko titiri nkoe, ae ko anai ama- 
rake ike ko aki uniki iai, uo ko 
ikoti ike ko aki kamrara ізі; 

25 Ao I maku, ao I nako ni 
karaba am tarena 1 an tano: 
noria, ane iroum am bai. 

26 E kaeka ana toka n taku 
nako ina, Te toro ae ko buakaka 
ae ko taninaroti nkoe, ko ata'i 
ba I anai amarake ike I aki 
uniki iai, ao І ikot ike I aki 
kamrara iai: 

27 Ma naia ae e riai nke tao ko 
anania tani kabo mane au mane, 
ao nkai I roko ao I ananaki au 
bai ma bakaona. 

28 Ma naia ae kam na ana te 
tarena mairouna, ao anan teuare 
tebwina ana tarena. 

29 Ba ane iai ana bai, ao e na 
ananaki, av a na kabatiaki ana 
bai; ma ane akea ana bai, ao a 
na anaki ake ana bai mairouna. 

90 Ao kam na tewea nako te 
loro ae akea manena, nako na- 
non te roiao: te tan ao te ke- 
keruatal ni wi iai. 

81 Y Nkana e nako mai Natin 
ie aomata ma neboakina, ma 

anera ni kabaneia i rarikina, ao 
ane e na tekateka 1 aon ana ka- 
intoka n uea ae mimiton: 

32 Ao ane a na bane ni botaki 
kainaonaba 1 matana: ao e na 
karaureia tokorakina ma tokora- 
kina n ai aron te tia kawakin 
tibu nkana e karaureia ana tibu 
ma ana koti. 

33 Ao ane e na kakia tibu i an- 
ataina, ao koti 1 anamainina. 

34 Ao ane e na taku te Uea 
nakoia ake i anataina, Nako mai 
nkami akana kam kakukureiaki 
iroun Tamau, kam na ana te uea 
are katauraoaki nako imi mai 
moani karikan te aba: 

35 Ba I baki, ao kam kamara- 
keai: I kanimoi, ao kam ka- 
moal: te iruwa nai, ao kam 
akoai: 

36 Akea kunikaiu, ao kam kuni- 
kaiai: I aoraki, ao kam kawarai: 
I mena n te bata ni kaikain, ao 
kam nako iu iai. 

37 Ao ane a na kaeka ake a 
raoiroi ni kanai, Te Uea, ti no- 
riko ninai nke ko baki, ao ti ka- 
marakeko iai? ao nke ko kani- 
moi, ao ti kamoiko ? 

38 Ti noriko ninai nke te iruwa 
nkoe, ao ti akoiko? ao akea 
kunikaim, ao ti kunikaiko? 

39 Ao ti noriko ninai nke ko 
aoraki, ke ko mena n te bata ni 
kaikain, ao ti kawariko iai ? 

40 Ao ane e na kaekaia te Uea 
ni kanai, E koaua au taeka nako 
imi ba nke Каш karaoi baikai 
nakon temana ae moan te ma- 
hori i buakoia taru aikai, ao 
kam karaoi naba nako iu. 

41 Ao ane e na taku nakoia 
ake i añamainina, Nako mairou, 
hkami akana kam na bon tiri- 
naki, nakon te ai are aki mama- 
mate, are karaoaki ba nen te 
riaboro ma ana апега: 


42 Ba I baki, ao kam aki ka- 

marakeai: І kanimoi, ao kam 
aki kamoai: 

43 Te iruwa nai, ao kam aki 
akoai: akea kunikaiu, ao kam 
aki kunikaiai: I aoraki, ao 1 
mena n te bata ni kaikain, ao 
kam aki kawarai. 

44 Ao anea na kaeka ni kanai, 
Te Uea, ti noriko ninai nke ko 
baki, ke ko kanimoi, ke te iruwa 
nkoe, ke akea kunikaim, ke ko 
aoraki, ke ko mena n te bata ni 
kaikain, ao ti aki akoiko ізі? 

45 Ao ane e na kaekaia ni ka- 
hal, E koaua au taeka nako imi, 
Ba nke kam aki karaoi baikai 
nakon temana ae moan te manori 
i buakoia aikai, ао kam aki ka- 
raoi naba nako iu. 

46 Ao e na nako to koraki aei 
nakon te tirinaki are aki totoki : 
ma e na nako to koraki ae raoi- 
roi nakon te maju are aki totoki. 

Ao Iesu, hke e a tia n atoni 
taeka aikai ni kabane, ao e taku 
nakoia ana reirei, 

2 Kam ataia ba ti ua-bon, ma e 
a roko te toa are te riao, ao ane 
e na kamaneaki iai Natin te ao- 
mata ba e na kamateaki n te 
kaibanaki. 

8 T Ao a botaki nkekei, опа 
ake a kakanato ma tani korobo- 
ki ma ala unimane aomata, ni 
batani wiia ibona, ае arana Kai- 
aba, 

4 Ао a iañoa lesu ba a na ka- 
manea n taua ni kamatea. 

5 Ao a kanai, Tiaki ni bonin te 
toa, ba a kawa ni kiriwe ao- 
mata. 

6 T Ao hke e mena Iesu i Be- 
tania, ni batan Timon are te 
rebero, 

7 Ao e nako ina te aine ma uo- 
tana te batoro ae te arabata ae 
kanoana te kabira ae kakawaki, 


ао e nurakina i aon atuna, ñke e 
rarikiriki n amarake. 

8 Ao nke a noria ana reirei, ao 
a un, ао ataku, E aera nkai te 
bakatae aei? 

9 Ba e konaki ni kaboaki ni 
karekeaki bona ae bati te kabira 
aei n ananaki akana aki kau- 
bai. 

10 Ao nke e ataia Iesu, ao e 
taku nako ia, Kam aera nkai 
kam nanoa te aine? ba e karaoa 
te makuri ae raoiroi i aou. 

11 Ba a bon aki toki ni mena 
iroumi aomata aika aki kaubai; 
ma e bon tai toki menau iroumi. 

12 Ba e nurakina te ba aei i 
aon rabatau, ba iriau ni mate. 

13 E koaua au taeka nako imi, 
ba ike e kaotiotaki iai te euan- 
kerio aei i aon aba ni kabane, 
ao ane e na taekinaki naba iai 
te bae e karaoia neiei ba kanu- 
rinana. 

14 Ao e nako temana irouia 
uake tenauni ma uoman, are 
arana luta Itekariota, nakoia 
ibona ake a kakanato, 

15 Ao e taku nako ia, Tera ae 
kam na ananai, nkana I kama- 
nea nako imi? Ao a tau uan 
rawatan teninaun te abetara nako 
ina. 

16 Ao i mwin te bon arei ao e 
ukoukora ana tai ni kamanea. 

17 < Ao i moani bonin te toa 
are te berena are aki kaburobu- 
roaki, ao a nako ni Iesu ana rei- 
rei, ao a kanai nako ina, E na te 
tabo are ko taniria ba ti na ka- 
tauraoa te toa are te riao iai, ba 
ko na kana iai? 

18 Ao e taku, Kam na nako n 
te kawa nakon te aomata tema- 
na, ао kam па kanai nako ina, E 
taku te Tia reirei, E a kan au 
bon; N na karaoa te toa are te 
riao ma au reirei ni batam. 

19 Ao a toua mwin ana taeka 

lesu ana reirei; ao a katauraoa 
te toa are te riao. 

20 Ao nke' a tairiki, ao e rari- 
kiriki n amarake ma uake te- 
hauni ma uoman. 

2] Ao nke aamarake, ao e taku, 
E koaua au taeka nako imi ba e 
nan kamaneai temana 1 buakomi. 

22 Ao e bati nanokawaki'a iai, 
ao a bane ni kanai, Te Uea, nai? 

23 Ao e kaekaia ni kanal, Ane 
kateboa baina 1 nanon te raurau 
ma nai, ao bon teuare nan ka- 
maneai. 

24 E nako Natin te aomata n 
ai aroni korobokiana; ma e na 
reke kain te aomata are e na 
kamaneaki Natin te aomata irou- 
na! e a kabaia nke tao e aki 
buniaki. 

95 Ao Iuta, are kamanea, e ka- 
ека ni kanai, Rabi nai? Е бака 
nako ina, Naia ane ko taku. 


26 Ao nke a amarake, ao e ana 
te berena Iesu, ao e tataro, ao e 
tabeutaia, ao eanania ana reirei, 
ao e kanai, Anala, kana; raba- 
tau ael. 

27 Ao e ana te mahko, ao e 
tataro, ao e anania, ao e kanai, 
Kam na bane ni moi n ael; 

98 Ba rarau aei, ae raran te 


berita nabankai, ae wawa i bu-| 


ki'a aomata aika bati ba baini 
kabaran aia buakaka. 

29 Ao I taku nako imi, ba L aki 
mana moi u uan te kurebe aei, 
nkana e tuai n roko te bon are 
N na nima iai, nkana e menai, 
ma пкаті n uean Tamau. 

30 Ao nke а’ tia n anene, ао a 
nako n te mauna are Oriweta. 

31 Ao e taku Iesu nako ia, Ane 
kam na bane ni kabakaki nakon 
te buakaka i buku n te bon aei; 
ba e koreaki ni kanal, N na tiri- 
ha te Tia kawakin tibu, ao ane 
a na kamaeaki nako tibu ake a 
panai. 

32 Ao nkana I a maña uti, ao 
I a ri moami nako Kariraia. 
33 E kaeka Betero ni kanai, 


Nkana a bane ni kabakaki na- 
kon te buakaka uakai i bukim, 
ao I bon aki kabakaki nakon te 
buakaka nai. 

34 E taku Iesu nako ina, E 
koaua au taeka nako im, ba 
nkana e tuai ni kakaero te moa- 
mane, n te bon aei, ao ko boni 
katenua am kakeai. 

35 Ao e kanai Betero nako ina 


Nkana tao I mate ma nkoe, ao I 
bon aki kakeako. Ao ai naia 
naba aia tacka ana reirei nako. 

36 Y Ao e nako Iesu ma uake- 
kei nakon te tabo ae arana Ke- 
tetemane, ao e taku nakoia ana 
геігеі, Kam na tekateka ikai, ba 
N na nako n tataro ikekei. 

37 Ao e kaira Betero ma natin 
Tebetaio ake uoman, ao e a na- 
nokawaki, ao e bati marakin 
nanona. 

38 Ao e taku nako ia, E bati 
nanokawakin tamneiu, n al aron 
te mate: kam na tiku ikai ao 
kamaruruninkami irou. 

39 Ao e nako riki teutana, ao e 
kabobaraki matana nako aon 
tano, ao e tata1o ni kanai, Ta- 
mau, nkana tao e konaki, ao e 
na nako mairou te manko aei: 
ma akea au taeka, ane iroum. 

40 Ao e oki nakoia ana reirei, 
ao e nori'a ba a matu, ao e taku 
nakoni Betero, Ai aromi aei, kam 
aki kona naba te kamarurunin- 
kami irou ti teuana te aua? 

41 Kamaruruninkami ao tataro, 
ba kam na'ki rin n te kaririaki: 
e boni konamaki te tamnci, ma 
e mamara te iriko. 

42 Ao e kauoua nakona, ao e 
tataro ni kanai, Tamau, nkana e 
aki kona n nako te manko aei 
mairou, nkana I aki moi iai, ao 
ke' tauaki am taeka. 

49 Ao e a mana oki, ao e nori'a 
ba a mana matu: baa rawawata 
mataia. 

44 Ao e kitania, ao e a mana 
nako, ao e katenua ana tataro, 
n atoni taeka naba akekei. 

45 Ao e nako ia ana reirei, ao 
e taku nako ia, Kam matu nkai 
ni motiki rawami? noria, ea kan 
roko te aua are e na kamaneaki 
iai Natin te aomata nako nanoni 
рага aomata aika buakaka. 

46 Tei rake, ti na nako: noria, 
e a kan teuare naù kamaneai. 

474 Ао nke e tabe n taetae, 
ao akea ba e roko Iuta, are te- 
mana irouia uake tenauni ma 
uoman, ma raona te koraki ae 
bati, ma kabah ma batiraku, 
mairouia ibona ake a kakanato 
ma aia unimaue aomata. 

48 Ao teuare kamanea, с ana- 
nia te kanikina, ni kanai, Ane I 
kaboria ma naia, ao boni паја; 
kam na taua. 

49 Ao e nako naba nakoni Ie- 
su, ao e taku, Rabi, ko na mauri ; 
ao e kaboria ma naia. 

50 Ao e taku lesu nako ina, 
Raou, ko aera nkai ko nako mai? 
Ao а nako ni kaki bata i aoni 
Iesu, ao a taua. 

51 Ao noria, e arora baina raoni 
Iesu temana ui buta ana kaban, 
ao e orea ana toro wiia ibona 
temana, ni korea taninana. 

52 Ao etaku Iesu nako ina, Ka- 
rina am kaban 1 nanoni nena: 
ba a na bane n tirinaki n te ka- 
ban akana ana te kaban. 

53 Ko taku ba I aki kona ni 
butia Tamau nkai, ma e a kana- 
komai naba tana n anera nako 
ju aika maiti riki nakon tenauni 
ma ua-tana ? 

54 Ma e na iranaki iai ni kako- 
auaki te Baibara, ave taku ba e 
riai ba a na roko baikai? 

55 Ao nte aua naba arei e taku 


lesu nakon te koraki, Kam nako 
mai n tauai ma kaban ma bati- 
raku, n ai aron tauan te ntarie- 
rie? I katoa te bon ae koraki 

n tekateka ma nkami n reirei ni 

maneaban te Atua, ao kam aki 

tauai naba. 
56 Ao a bane n roko baikai, ba 

a na kakoauaki aia koroboki 

burabeti. Ao ana reirei a bane 

ni kitana, ao a biri nako. 
57 4| Ao te koraki ake a taua 
lesu, a kairia nakoni Kaiaba, are 
wiia ibona, ike a botaki ілі tani 
koroboki ma unimane. 

58 Ao e iria Betero n taua ra- 
roana nakoni batani wiia ibona, 
ao e rin ізі n tekateka ma tabo- 
nibai'a ibona, ba e na nora te 
toki. 

59 Ao ibona ake a kakanato 
ma unimane, ma te Tanirim ni 
p a ukoukora bukinani 
Iesu, ba апа kamatea; 

60 Ao e aki reke irouia: ao 
nke a roko tani bukibuki aika 
bati, ao e aki reke naba. Ao 
rimwi a roko uoman te tia bu- 
kibuki, 

61 Ao а kanai, E taku teuaei, I 
kona n urua maneaban te Atua 
ni mana kateia n teni-bon. 

62 Ao e tei rake wiia ibona, ao 
e taku nako ina, Ko aki nonono? 
Tera ae a tua nkoe iai uakai? 
| 63 Ao е kainababulesu. Aoe 
| taetae wiia ibona nako ina, ni 
| kahai, I titirakiniko i matan te 
| Atua are maiu, ba ko na tuanira 
| nkana te Kristo, are Natin te 

Atua nkoe. 

64 E taku Iesu nako ina, Naia 
ane ko taku: ao I tuannkami ba 

| ane kam na nora Natin te aomata 
| i mwin aei, ba e tekateka i aha- 
tain teuare Maka, ao ba e nako 
| mai n nahini karawa. 
| 


65 Ao wiia ibona, e raea kuni- 
kaina, ao e kanai, E baka n 

atua; Ti aera nkai ti taniri'a riki | nako, ao a anani Bontio Birato 


tani kaotioti? noria, kam a tia n 
ono ana baka n atua nkai. 

66 Tera nanomi? A kaeka ni 
kanai, E buakaka, m'e na mate. 

67 Ao a bawarea moana, ao a 
boia n timoinibai'a; ao tabeman 
а boia n nanonibaji'a, 

68 Ao a taku, Ko na tuanira, 
Kristo, Antai ae boiko? 

694 Ao e tekateka Betero i ao 
i nukan te bata ike banabana: 
ao e nako ina te teinaine, ao e 
taku, Ko mena naba irouni Iesu 
are te I-Kariraia. 

70 Ao e kakea i mataia aomata 
akekei ni kabaneia, ao e taku, I 
babana am taeka ane. 

71 Ao nke e nako ni mataroan 
te bata, ao e a niana noria naba 
te aine temana, ao e taku nakoia 
ake a mena iai, E boui mena 
teuaei irouni lesu are te I-Nata- 
reta. 

72 Ao e a mana kakea ni kako- 
aua ana taeka ni karereanti nako 
ina, I aki kina te aomata arei. 

"8 Ao rimwi teutana a roko 
ake a tei naba iai, ao a taku na- 
koni Betero, Bon te koaua ba 
raoia temana nkoe; ba e kaotiko 
am taku. 

74 Ao e karereanti, ao e kako- 
aua ana taeka ni karereanti nako 
ina, ao e taku, I aki kina te 
aomata. Ao e a tani naba te 
moa. 

75 Ao Betero e urina ana taeka 
Iesu, are kanai nako ina, Ane ko 
na katenua kakeau, nkana e tuai 
ni kakaero te moa-mane. Ao e 
oti nako, ao e tani ni korakai. 


MAKORONA XXVII. 

Ao ùke a tiba inabon, ao 
ibona ake a kakanato ma aia 
unimane aomata, a bane n iañoa 
Iesu, ba a na kamatea: 

2 Ao nke a kabaea, ao a kairia 

are te tia tau-taeka. 

9 "i Ao Juta, are kamanea, hke 
e noria ba e kabuakakaki, ao e 
raira nanona, ao e a mana nikiri 
abetara аке teniñaun, irouia 
ibona ake a kakanato ma uni- 
mane, 

4 Ao e taku, I buakaka nai, 
nke I kamanea te rara ae aki 
buakaka. Ao a taku, Tera iro- 
ura? Ko na taraia. 

5 Ао e kamraral abetara ni 
maneaban te Atua, ao e nako, 
ао е a nako naba пі kabaea ro- 
roana. 

6 Ao a anai abetara iboña ake 
a kakanato, ao a taku, E aki 
riai te kaki aikai i nanoni nen 
ana mane te Atua, ba bon te 
rara aikai. 

7 Ao a iano, ao a kaboa aban 
te tia karao-manko iai, ba a na 
tautaunak1 iruwa iai. 

8 Ma naia are e atoatonaki te 
aba arei, ba te aba n rara, ni 
karokoa te bon aei. 

9 Ao e kakoauaki iai are aton- 
aki iroun Ieremia are te bura- 
beti, nke e kañai, Ao a anai abe- 
tara aika teninaun, ba bon teuare 
e atonaki bona, are a atona bona 
tabeman irouia natin Iteraera ; 

10 Ao a ana aikai ba bon aban 
te tia karao-manko, n ai aron 
ana taeka lehova nako iu. 

114 Ao e tei Iesu i matan te 
tia tau-taeka ; ao te tia tau-taeka 
e titirakina ni kanai, Aia Uea 
I-Iutaia nkoe? Ао e taku Iesu 
nako ina, Naia ane ko taku. 

12 Ao nke e bukinaki irouia 
ibona ake a kakanato ma uni- 
mane, ao e aki nonono. 

13 Ao e taku Birato nako ina, 
Ko aki ono aia taeka aika bati n 
tua nkoe? 

14 Ao naia e aki taetae teu- 
tana nako ina; ma naia are e 

bati te mimi iroun te tia tau- 
taeka. 

15 Ao n te toa arei, ao bon aron 
te tia tau-taeka te kanakoa 
nakoia aomata kain te bata ni 
kaikain ane a taniria. 

16 Ao e mena ізі irouia temana 
ae kainaki, ae kakanato, ae arana 
Baraba. 

17 Ao nke a botaki, ao e taku 
Birato nako ia, Antai ae kam 
taniria ba N na kanakoa nako 
imi?  Baraba, ke Iesu are aton- 
aki ba te Metia ? 

18 Ba e atai'a ba a ana ba a 
bakantan. 

19 Ao nke e tekateka i aon te 
bao ni motiki taeka, ao buna e 
kanakoa te aomata nako ina, ao 
e taku, Tai mena te aomata are 
raoiroi: e bati raraomau n te 
bon aei n te mi irouna. 

20 Ao a kairoroia aomata ibona 
ake a kakanato ma unimane ba 
a na bubuti Baraba, ao a na 
tirina Iesu. 

21 E kaekaia te tia tau-taeka ni 
kanai, Tera ami taeka?  Antai 
ae kam taniria n ake uoman ba 
N na kanakoa nako imi? A 
taku, Baraba. 

22 E taku Birato nako ia, Ao 
N na irana Iesu are atonaki ba 
te Metia? A bane n taku nako 
ina, E na kamateaki n te kai- 
banaki. 

25 Ao e taku te tia tau-taeka, 
Ao? ba tera te buakaka ae e 
karaoia? Ao a kakorakoraia 
riki n takarua ni kanai, E na 
kamateaki n te kaibanaki. 

24 Ao Birato, nke e noria ba 
akea manen ana taeka, ma kana 
e kabatiaki riki te kiriwe, ao e 
ana te ran, ao e teboki baina 1 
mataia, ao e taku, I aki buakaka 
n raran te aomata ae raoiroi ael: 
mena irouml. 

25 Ao a bane ni kaeka aomata, 


ni kanai, E na mena rarana i 
aora, ao 1 aola natira. 

26 Ao e kanakoa Baraba nako 
ia: ao nke e a tia ni kataerea 
Iesu, ao e aha ba e na kamateaki 
n te kaibanaki. 

27 $ Ao a kaira Iesu ana tia 
buaka te tia tau-taeka, nakon te 
maneaba, ao a botia nako ina 
tani buaka nako. 

28 Ao a tanabaia, ao a kaki te 
ninira ae uraura i aona. 

29 Ao a bira te bau te akanta, 
ao a katoka i aon atuna, ao te 
kaibaba 1 ataina: ao a katoro- 
bubua i matana, ao a bainikirina, 
ao a taku, Ko na mauri, nkoe ae 
aia Uea I-Iutaia! 

90 Ao a bawareia, ao a ana te 
kaibaba ni boa atuna. 

31 Ao nke a tia ni bainikirina, 
a0 a buta te ninira arei mairouna, 
ao a mana karina kunikaina i 
aona, ao a kairia nako ba a na 
tauria n te kaibanaki. 

32 Y Ao nke a roko i tinaniku, 
ao a bo ma te I-Kurene temana, 
ae arana Timon: ao a tuana ba 
e na uota ana kaibanaki Iesu. 

33 Ao nke a roko n te tabo ae 
arana Korokota, ae ai aron ae te 
tabo n tabanou, 

34 Ao a anana te uain ae ka- 
manini ae renanaki ni menan te 
kai ae mao ba nimana: ao nkee 
a tia ni katona teutana, ao e 
rawa n nima. 

35 Ao a tauria n te kaibanaki, 
ao a tibai kunikaina, ni kaiwa: 
ba e na kakoauaki are atonaki 
iroun te burabeti, ni kanai, A 
tibai kunikaiu irouia, ao a kaina 
nakou au kabaraki. 

36 Ao a tekateka iai n tarata- 
raia: 

37 Ao a kakiietan atuna bol ini 
bukinana ae kanai, IESU AEI, 
AE AIA UEA I-IUTAIA. 

38 Ao a tauraki ni kaibanaki 

uoman te ntarierie i rarikina; 
temana i anataina, ao temana i 
anamainina. 

39 Ao a kakanikoa ake a ri 
rarikina, ni katoutou atuia, 

40 Ao a taku, Nkoe ae ko 
na urua maneaban te Atua, ni 
kateia n teni-bon, kamaiuko. 
Nkana tao bon Natin te Atua 
nkoe, ao ruo man te kaibanaki. 

41 Ao ibona ake a kakanato ma 
tani koroboki ma unimane, a 
mana kaenaena naba, ao a kanai, 

49 E kakamaiu, ma e aki kona 
te kamaiua. Nkana tao bon aia 
Uea Iteraera, ao Ке’ ruo nkai 
man te kaibanaki, ao ti na ira 
nanona iai. 

43 E onimakina te Atua; ma 
ani ke! kamaiua nkai, hkana tao 
е taniria: ba e kañai, Natin te 
Atua nai. 

44 Ao ntarierie akeke a tauraki 
ni kaibanakl i rarikina, a maña 
taetaebuakaia naba. 

45 Ao e ro aon te aba ni kaba- 
nea ma nhke' tawanou, ao e toki 
n te karua-aua. 

46 Ao nke kana te karua-aua, 
ao e takarua Iesu n te bana ae 
korakora, ni kanai, Eri, Eri, rama 
tabaketani? ae аі aron ae Atuau, 
Atuau, e aera nkal ko kitanai? 

47 An nke a ono tabeman 1 
buakoia ake a tei iai, ao a taku, 
E wetea Eria. 

48 Ao e biri temana iroula n 
ana te onantari, ao e katibua n 
te uain ae kamanini, ao e kane- 
wea п te kai, ni kamoia 1а]. 

49 À taku raona, Tai tikabu, ba 
ti na mataku, ba tao e na nako 
mai Eria ni kamaiua. 

50 4 Ao Iesu, hke e a mana 
takarua n te bana ae korakora, 
ao e mate. 

51 Ao akea ba e raeuaki rokini 
maneaban te Atua mai etana 

nako nano; ao е тасіеі te aba, 
ao a tabwenaua atibu; 

52 Ao a kaukaki rua ni mate; 
ao a mana uti rabataia ake a 
raoiroi ake a matu, 

53 Ao a nako man rua ni mate 
i mwin utini Iesu, ao a nako n te 
kawa are tabu, ao a kaoti nakoia 
aomata aika bati. 

54 Ao nke e nora maciein te 
aba arei ma baikekei mataniwin 
are tebubua, ma raona ake a 
taratara Iesu, ao a bati makuia, 
ao a taku, Bon te koaua ba Natin 
te Atua teuael. 

55 Ào a mena iai aine aika bati, 
alka mataku mai kiraroa, aika 
ira Iesu mai Karirala n akoia: 

56 Ao e mena 1 buakoia nei 
Maria are te I-Maketara, ma nei 
Maria are tinaia Iakobo ma lote, 
ao tinaia natin Tebetaio. 

57 Т Ao nke’ a tairiki, ao e 
roko te aomata ae kaubai ae te 
I-Arimataia, ae arana Ioteba, ae 
bon ana reivei Iesu temana: 

58 E nako ni Birato, ni butia 
rabatani Jesu. Ao e tua Birato 
ba e na ana te aba te rabata. 

59 Ao e ana te rabata Ioteba, 
ao e niria n te kunikai ae itiaki, 
ae te rinen, 

60 Ao e kawenea 1 nanon ana 
ne ni mate ae menai, ae e kena 
i nanon te ba: ao e karabinoa 
te atibu ae ababaki nakoni mata- 
roan te ne ni mate, ao e nako. 

61 Ao e mena iai nei Maria are 
te I-Maketara, ma nei Maria are 
temana, n tekateka 1 rarikin te 
ne ni mate. 

62 * Ao n te bon are i mwin 
te boni ni katauraoi, ao a botaki 
nakoni Birato ibona ake a kaka- 
nato ma Baritaio, 

63 Ao a taku, Te Uea, ti urina 
te tia bureburea te aba arei, ba 
e kanazi, nke e maiu, I mwin 
teni-bon, ao I a mana uti. 


MATAIO, 


64 Ma nala ae ko na tua ba e 
na kamatoaki te ne ni mate ni 
karokoa te kateni-bon, ba a 
kawa n roko ana reirei ni bon n 
iraea, ao n taku nakoia aomata, 
E a maña uti man te mate: ao ane 
e na buakaka riki te bureburea 
te aba ae rimwi, nakon are rimoa. 

65 E taku Birato nako ia, Bon 
iai tan tantani iroumi: nako, 
kamatoa te ne ni mate n ane kam 
atala. 

66 Ao a nako, ao a kamatoa te 
ne ni mate, ni kanikinaea te ati- 
bu ao a katikuia tan tantani iai. 

Ao nke e toki te Tabati, nke' a | 


bo mainiku ni bonin te uiki te ka- 
tebonina, ao e roko nei Maria are 
te I-Maketara ma nei Maria are 
teniana ni kawara te ne ni mate. 

9 Ao noria, e akaman roko 
maeien te aba ae korakora: ba 
e ruo mal karawa ana anera te 
Atua, ao e roko ni karabinoa te 
atibu man te mataroa, ao e teka- 
teka 1 aona. 

3 Ao ai aron te iti matana, ao 
e mainaina kunikaina n ai aron 
te karau ae matoatoa. 

4 Ao a rurubenebene tan tan- 
tani ba a makua, ao a riki n ai 
arola mate. 





5 Ao e taetae te anera nakoia 
aine akekei ni kanai, Tai maku 
nkami: ba I atainkami ba kam 
ukoukora Iesu, are kamateaki n 
te kaibanaki. 

6 Akea ikai; ba e a uti, n ai 
aron ana taeka. Mai, nora te 
tabo are e wene iai te Uea. x 

7 Ao kawaetatainkami n tuania | 
ana reirei ba e uti man te mate; 
ao noria, e ri moami nako Kari- | 
raja; ao ane kam na noria iai: 
noria, I a tia n tuannkami. | 

8 Ao a kawaetataia man te ne | 
ni mate ma te maku ao te kima- | 

reirei ae bati; ao a biri nako n 
tuania ana reirei. 

9 Ao nke a nako n tuania ana 
reirei, ao noria, e bo ma nai'a 
Iesu, ao e taku, Kam na mauri. 
Ao a nako ina n tau waena, n 
taromauria. 

10 Ao e taku Iesu nako ia, Tai 
maku nkami: kam na nako n 
tuania taru nako, ba a na nako 
Kariraia, ao ane a na norai iai. 

114 Ao nke a nako, ao noria, 
a nako n te kawa tan tantani te- 
manina, ni kaoti baikekei ni kaba- 
ne nakoia ibona ake a kakanato. 

12 Ao nke a botaki irouia uni- 
mane, ао a iaho, ao а anania 
taui buaka te mane ae bati, 

13 Ao a taku, Kam na kanai, 
A roko e bon ana reirei, n iraea 
nke ti matu. 

14 Ao hkana tao e roko aei i 
taninan te tia tau-taeka, ao ti na 
raoiakina ni kamaiuinkami. 

15 Ao a ana te mane, ao a toua 
mwin are a tuanaki: ao e rono- 
ronoaki te taetae aei irouia I-lu- 


| tala ni karokoa te bon aei. 


16 Ao a nako Kariraia ana rei- 
rei ake tenauni ma temana, 


|! nakon te mauna are е tuania 


Iesu. 

17 Ao nke a noria, ao a taro- 
mauria: ma a nanokokoraki te- 
manina. 

18 Ao e roko Iesu, ao e taetae 
nako ia ni kanai, I ananaki te 
maka ni kabaneaki 1 karawa ao 
i aon aba ni kabane. 

19 Ma паја ae kam na nako ni 
kakiritiania aomata ni kabaneia, 
ni babetitoi'a n aran te Tama, ao 
te Nati, ao te Tamnei are 
Raoiroi, 

90 N reirei'a ba a na kabane n 
tau baike I tuahnkami: ao no- 
ria, I a memena iroumi ni bon ni 
kabane, ni karokoa tokin te aba. 
Amene. 

